title: ऐजो यौगिक

text: यह परिवर्तन पारा स्थिति से होता है, परंतु यदि यहाँ कोई मूलक उपस्थित हुआ तो यह आदान प्रदान ऑर्थो स्थिति से होता है। इस क्रिया द्वारा बहुत से ऐमिनो ऐज़ो रंजक बनाए जाते हैं।


title: ऐजो यौगिक

text: टर्शियरी ऐरोमैटिक ऐमिन डाइ-ऐज़ोनियम लवण से संगोग करते हैं और ऐमिनो-ऐज़ो-यौगिक प्रत्यक्ष बनते हैं, जिनमें ऐज़ो समूह टर्शियरी ऐमिनो समूह के पारा स्थान में जुड़ा रहता है।


title: ऐजो यौगिक

text: डाइ-ऐंज़ोनियम लवण फ़्रीनोल के क्षारीय विलयन से संयोग करने पर हाइड्राक्सी ऐज़ो यौगिक बनते हैं। इस क्रिया में प्राय: डाइ-ऐज़ोआक्साइड बनता है।


title: ऐजो यौगिक

text: फ़ीनोलिक एस्टर की डाइ-ऐंज़ोनियम लवण से जुड़ने की शक्ति ऐमिन और फ़ीनोल से कम है। इस क्रिया के लिए यह आवश्यक है कि क्रिया निर्जल स्थिति में की जाए। इसलिए प्राय: यह क्रिया सांद्र ऐसीटिक अम्ल में की जाती है।


title: ऐजो यौगिक

text: ब्यूटाडाइ-ईन जैसे असंतृप्त हाइड्रोकार्बन और मिसीटिलीन से नाइट्रोएनिलीन के डाइ-ऐज़ोनियम यौगिक संयोग करते हैं। मिसीटिलीन, प्रिक्रामाइड के डाइ-ऐज़ोनियम लवण से संयोग करता है और एक ऐज़ोरंजक बनाता है।


title: ऐजो यौगिक

text: डाइ-ऐज़ोनियम लवण का नैप्थोल और नैप्थील ऐमिन से संयोग विशेष महत्वपूर्ण है। ऐल्फ़्रा-नैप्थोल हाइड्राक्सी समूह के पारा स्थान से जुड़ता है, परंतु यदि इस स्थान पर कोई समूह उपस्थित हुआ तो यह संयोग ऑर्थो स्थान से होता है। बीटा-नैप्थोल में ऐज़ो मूलक 1 (ऐल्फ़ा) स्थान ग्रहण करता है। बीटा-नैप्थील ऐमिन में भी इसी प्रकार का संयोग होता है। डाइ-ऐज़ो-अमोनियम लवण ऐमिनो-हाइड्राक्सी-ऐमिन से क्षारीय विलयन में हाइड्राक्सी समूह से जुड़ता है, परंतु अम्लीय विलयन में यह संयोग ऐमिनो समूह से होता है। इस तरह एक ही ऐमिनो-नैप्थोल से विलयन को क्षारीय या अम्लीय करके विभिन्न प्रकार के रंजक बनाए जा सकते हैं:


title: ऐजो यौगिक

text: सिद्धान्तानुसार ऐज़ो यौगिकों के सिस, ट्रांस, दो समावयवी रूप होने चाहिए। इस प्रकार के समावयवों पर अभी अधिक खोज नहीं हुई है। ट्रांसऐज़ो बेनज़ीन पर प्रकाश डालने पर यह सिस-रूप में परिवर्तित हो जाता है। सिस समावयवी का वर्तनांक और अवशोषण गुणांक ट्रांस समावयवी से भिन्न है। प्रकाश के प्रभाव से संतुलन की स्थिति उत्पन्न हो जाती है, जिसमें लगभग 27 प्रतिशत सिस- और 73 प्रतिशत ट्रांस-समावयवी रहते हैं।


title: ऐजो यौगिक

text: ऐज़ो रंजक दो प्रकार के होते हैं। एक को क्षारीय रंजक और दूसरे को अम्लीय रंजक कहते हैं। क्षारीय रंजकों में ऐनिलीन यलो, बिस्मार्क ब्राउन, जेनस रेड इत्यादि प्रमुख हैं। ऐनिलीन यलो का रासायनिक नाम पारा-ऐमिनो ऐज़ोबेनज़ीन है। यह पीले रंग का रंजक है, जो अम्ल में बैंगनी रंग का हो जाता है। बिस्मार्क ब्राउन मेटा-फ़ेनिलीन-डाइऐमिन पर नाइट्रस अम्ल की क्रिया द्वारा बनाया जाता है। इस रंजक का उपयोग चमड़ा रंगने के काम में होता है। जेनस रेड रंजक रुई और ऊन को अम्लीय उष्मक में रंगता है। इसका प्रयोग रुई और ऊन के मिश्रित सूत तथा रेशम के तागे रंगने में होता है। अम्लीय रंजकों में मेथिल ऑरेंज, ऐल्फ़ा -नैप्थोल ऑरेंज, फ़ास्ट रेड ए और बी, नैप्थील-ऐमिन ब्लैक डी, विक्टोरिया वायलेट इत्यादि प्रमुख रंजक हैं।


title: ऐजो यौगिक

text: । कार्बन के रासायनिक यौगिकों को कार्बनिक यौगिक कहते हैं। प्रकृति में इनकी संख्या 10 लाख से भी अधिक है। जीवन पद्धति में कार्बनिक यौगिकों की बहुत ही महत्वपूर्ण भूमिका है। इनमें कार्बन के साथ-साथ हाइड्रोजन भी रहता है। ऐतिहासिक तथा परंपरा गत कारणों से कुछ कार्बन के यौगकों को कार्बनिक यौगिकों की श्रेणी में नहीं रखा जाता है। इनमें कार्बनडाइऑक्साइड, कार्बन मोनोऑक्साइड प्रमुख हैं। सभी जैव अणु जैसे कार्बोहाइड्रेट, अमीनो अम्ल, प्रोटीन, आरएनए तथा डीएनए कार्बनिक यौगिक ही हैं। कार्बन और हाइड्रोजन के यौगिको को हाइड्रोकार्बन कहते हैं। मेथेन (CH) सबसे छोटे अणुसूत्र का हाइड्रोकार्बन है। ईथेन (CH), प्रोपेन (CH) आदि इसके बाद आते हैं, जिनमें क्रमश: एक एक कार्बन जुड़ता जाता है। हाइड्रोकार्बन तीन श्रेणियों में विभाजित किए जा सकते हैं: ईथेन श्रेणी, एथिलीन श्रेणी और ऐसीटिलीन श्रेणी। ईथेन श्रेणी के हाइड्रोकार्बन संतृप्त हैं, अर्थात् इनमें हाइड्रोजन की मात्रा और बढ़ाई नहीं जा सकती। एथिलीन में दो कार्बनों के बीच में एक द्विबन्ध (=) है, ऐसीटिलीन में त्रिगुण बन्ध (º) वाले यौगिक अस्थायी हैं। ये आसानी से ऑक्सीकृत एवं हैलोजनीकृत हो सकते हैं। हाइड्रोकार्बनों के बहुत से व्युत्पन्न तैयार किए जा सकते हैं, जिनके विविध उपयोग हैं। ऐसे व्युत्पन्न क्लोराइड, ब्रोमाइड, आयोडाइड, ऐल्कोहाल, सोडियम ऐल्कॉक्साइड, ऐमिन, मरकैप्टन, नाइट्रेट, नाइट्राइट, नाइट्राइट, हाइड्रोजन फास्फेट तथा हाइड्रोजन सल्फेट हैं। असतृप्त हाइड्रोकार्बन अधिक सक्रिय होता है और अनेक अभिकारकों से संयुक्त या सरलता से व्युत्पन्न बनाता है। ऐसे अनेक व्युत्पंन औद्योगिक दृष्टि से बड़े महत्व के सिद्ध हुए हैं। इनसे अनेक बहुमूल्य विलायक, प्लास्टिक, कृमिनाशक ओषधियाँ आदि प्राप्त हुई हैं। हाइड्रोकार्बनों के ऑक्सीकरण से ऐल्कोहॉल ईथर, कीटोन, ऐल्डीहाइड, वसा अम्ल, एस्टर आदि प्राप्त होते हैं। ऐल्कोहॉल प्राथमिक, द्वितीयक और तृतीयक हो सकते हैं। इनके एस्टर द्रव सुगंधित होते हैं। अनेक सुगंधित द्रव्य इनसे तैयार किए जा सकते हैं। इसी प्रकार ऐजो यौगिक को भी विभिन्न प्रयोगों में लिया जा सकता है।


title: हिण्डन एयर फ़ोर्स स्टेशन

text: हिण्डन एयर फ़ोर्स स्टेशन () (Hindan AFS),एक भारतीय वायु सेना का विमानक्षेत्र है जो भारतीय राज्य उत्तर प्रदेश के गाज़ियाबाद ज़िले में स्थित है। इस विमानक्षेत्र की सतह कंक्रीट और एस्फाल्ट से बनी हुई है। यह विमानक्षेत्र हवाई बेस के हिसाब से पूरे एशिया में सबसे बड़ा और साथ ही विश्व का आठवां सबसे बड़ा एयर फ़ोर्स स्टेशन है। हिण्डन एयर फोर्स स्टेशन १४ किलोमीटर फैला हुआ है जबकि २ किलोमीटर गोलाई में फैला हुआ है।


title: ओरिएंटल इंश्योरेंस कंपनी लिमिटेड

text: ओरिएंटल इंश्योरेंस कंपनी लिमिटेड (Oriental Insurance Company Ltd.) भारत की एक बीमा कंपनी है। यह १२ सितम्बर १९४७ को मुंबई में आरम्भ की गयी थी। इसका मुख्यालय नयी दिल्ली में है। इसके २३ क्षेत्रीय कार्यालय एवं १००० आपरेटिंग कार्यालय भारत के विभिन्न शहरों में हैं। नेपाल, कुवैत और दुबई में भी यह कार्य करती है। इसमें लगभग १६००० कर्मचारी कार्यरत हैं। सन् २००७ में इसको प्रिमियम के रूप में ४०२० करोड़ था।


title: ओरिएंटल इंश्योरेंस कंपनी लिमिटेड

text: कम्पनी पूर्णत: दि ओरिएण्टल इंश्योरेंस गवर्नमेंट सिक्योरिटी लाईफ इंश्योरेंस कम्पनी लिमिटेड की सहायक कम्पनी थी तथा सामान्य बीमा कारोबार करने के लिए बनाई गयी थी। 1956 से 1973 तक (सामान्य बीमा कारोबार के देश में राष्ट्रीयकृत होने तक) कम्पनी भारतीय जीवन बीमा निगम की एक सहायक कम्पनी थी। 2003 में भारतीय साधारण बीमा निगम के पास रखे सभी शेयर केन्द्रीय सरकार को अंतरित कर दिये गये।


title: चुम्बकीय द्विध्रुव

text: चुम्बकीय आघूर्ण (मैग्नेटिक डाइपोल) चुम्बकत्व में सबसे सरल रचना है। किसी जटिल चुम्बकीय संरचना को अनेकों चुम्बकीय आघूर्णों से बना हुआ माना जा सकता है। दूसरे शब्दों में कहें तो चुम्बकीय आघूर्ण, किसी धारावाही बन्द लूप या चुम्बकीय द्विध्रुव की सीमान्त अवस्था है जब स्रोत अत्यन्त लघु आकार का हो जाय।


title: व्यूहों की सूची

text: इस पृष्ठ पर इंजीनियरिंग, विज्ञान और गणित में प्रयुक्त प्रमुख व्यूहों की सूची दी गयी है। व्यूहों का अध्ययन एवं अनुप्रयोग का लम्बा इतिहास है। इसलिये उन्हें तरह-तरह से वर्गीकृत किया जाता रहा है। वर्गीकरण का एक तरीका यह है कि व्यूहों को उनके अवयवों के आधार पर वर्गीकृत किया जाय। उदाहरण के लिये नीचे आइडेंटिटी मैट्रिक्स दी गयी है-


title: व्यूहों की सूची

text: वर्गीकरण का दूसरा आधार मैट्रिक्स का आगेनवैल्यू है। इसके अलावा गणित, रसायन शास्त्र और भौतिक विज्ञान, तथा अन्य विज्ञानों में कुछ विशेष तरह के मैट्रिक उपयोग में आते हैं।


title: व्यूहों की सूची

text: मैट्रिक्स से संबंधित विचार का एक नंबर के उत्पादों के गुणों के बारे में है या दी मैट्रिक्स की प्रतिलोम. "द्वारा-n-मैट्रिक्स" उत्पाद का एक "मीटर" मैट्रिक्स "एक" और एक "n-by-k" मैट्रिक्स "बी" द्वारा "मीटर" से "कश्मीर" दी "सी" मैट्रिक्स


title: व्यूहों की सूची

text: इस मैट्रिक्स उत्पाद "अटल बिहारी" चिह्नित है। नंबर उत्पाद के विपरीत, मैट्रिक्स उत्पादों, विनिमेय नहीं कर रहे हैं कि "बीए" है कहने के लिए बराबर होना की जरूरत नहीं "एबी." विचार की संख्या इस commutativity की विफलता के साथ संबंध है। वर्ग मैट्रिक्स के व्युत्क्रम "एक एक)" एक मैट्रिक्स "बी" (के रूप में एक ही आयाम का "एक" जरूरी है कि इस तरह "अटल बिहारी" = "मैं." Equivalently, "बीए" = "मैं." एक व्युत्क्रम मौजूद नहीं की जरूरत है। अगर यह मौजूद है, "बी," निर्धारित है और यह भी विशिष्ट "एक" व्युत्क्रम का कहा जाता है, "एक" चिह्नित.


title: मेरी लीला राव

text: मेरी लीला राव (जन्म:1940) ओलम्पिक खेलों में भाग लेने वाली प्रथम भारतीय महिला थी। उन्होंने १९५६ के ओलम्पिक में १०० मीटर स्प्रिंट दौड़ में भाग लिया था। हालाँकि वे क्वालीफाइंग दौर में ही स्पर्धा से बाहर हो गयीं, लेकिन इतिहास के पन्नों में उनका नाम दर्ज हो गया।


title: मुनाबाव

text: मुनाबाव (Munabao) भारत के राजस्थान राज्य के बाड़मेर ज़िले में स्थित एक बस्ती है। यह भारत और पाकिस्तान के सिन्ध प्रान्त की अन्तर्राष्ट्रीय सीमा पर स्थित है और भारत पाकिस्तान के मध्य चलने वाली रेल, थार एक्सप्रेस, मुनाबाव से चलती है।


title: विलियम बटलर येट्स

text: विलियम बटलर येट्स एक आयरिश कवि और 20 वीं सदी के साहित्य के अग्रणी नेताओं में से एक था। वह एक साहित्य का नोबेल पुरस्कार विजयता भी था। दोनों आयरिश और ब्रिटिश साहित्यिक प्रतिष्ठानों का एक स्तंभ, उसने एबे रंगमंच की नींव डालने में मदद की, और उसके बाद के वर्षों में दो कार्यकालों के लिए एक आयरिश सीनेटर के रूप में सेवा और लेडी ग्रेगरी, एडवर्ड मार्टिन और दूसरों के साथ आयरिश साहित्यिक पुनरुद्धार के पीछे एक प्रेरणा शक्ति थी।


title: एनोफ़िलीज़

text: एनोफ़िलीज़, मच्छरों का एक वंश हैं। इसमें लगभग 400 जातियां हैं। जिनमें से 30 से 40 जातियां मलेरिया रोग का वहन करती हैं। सभी मच्छरों की तरह ही इसके जीवन चक्र की चार अवस्थाएं हैं: अण्डा, लारवा,प्यूपा एंव व्यस्क. पहली चार अवस्थाएं जल के अंदर पूरी होती हैं।


title: अयम् आत्मा ब्रह्म

text: अयम् आत्मा ब्रह्म उपनिषद् के इस महावाक्य के अनुसार आत्मा और परब्रह्म का समीकरण है। अर्थात व्यक्ति विश्व का रहस्य, जो परब्रह्म को विदित है, जान सकता है।


title: अयम् आत्मा ब्रह्म

text: अयमात्मा ब्रह्म भारत के पुरातन हिंदू शास्त्रों व उपनिषदों में वर्णित महावाक्य है, जिसका शाब्दिक अर्थ है यह आत्मा ब्रह्म है।


title: अयम् आत्मा ब्रह्म

text: उस स्वप्रकाशित प्रत्यक्ष शरीर से परे तत्त्व को 'अयं' पद के द्वारा प्रतिपादित किया गया है। शरीर तत्व को जीवित रखने वाली अप्रत्यक्ष शक्ति ही 'आत्मा' है। वह आत्मा ही परब्रह्म के रूप में समस्त प्राणियों में विद्यमान है। सम्पूर्ण चर-अचर जगत में तत्त्व-रूप में वह संव्याप्त है। वही ब्रह्म है, वही आत्मतत्त्व के रूप में स्वयं प्रकाशित 'आत्मतत्त्व' है।


title: अयम् आत्मा ब्रह्म

text: यह मंत्र बद्रीनाथ धाम या ज्योतिर्मठ का भी महावाक्य है, जो कि उत्तर दिशा में स्थित भारत के चार धामों में से एक है।


title: अयम् आत्मा ब्रह्म

text: अगर इस एक वाक्य को ही अनुसरण करते हुए अपनी जीवन की परम स्थिति का अनुसंधान कर लें, तो आपका यह जीवन सफलता पूर्वक निर्वाह हो जाएगा। इसलिए इसको महावाक्य कहते हैं।


title: भारतीय विदेश व्यापार संस्थान

text: भारततीय विदेश व्ययापार संस्थान (Indian Institute of Foreign Trade (IIFT)) की स्थापना भारत सरकार द्वारा 1963 में एक स्वशासी संस्था के रूप में की गई थी। इसकी स्थापना के पीछे विदेश व्यापार प्रबंधन को व्यावसायिक रूप देने का उद्देश्य था। इसके अलावा मानवीय संसाधानों के विकास, आंकड़ो के संकलन, विश्लेषण व वितरण व अनुसन्धान के माध्यम से निर्यात को बढ़ावा देना था। संस्थान अपनी भूमिका निम्न रूप में दृष्टिगोचर करता है-


title: भारतीय विदेश व्यापार संस्थान

text: आईआईएएफटी गत वर्षों के दौरान डब्लूटीओ, विश्वव बैंक, अंकटाड, वाणिज्य व उद्योग मंत्रालय, भारत सरकार जैसे संगठनों के साथ नए-नए अनुसंधान अध्ययन संपन्न किए हैं। संस्थान द्वारा अपने प्रबंधन विकास कार्यक्रमों के मााध्यम से 30 देशों में 40,000 से अधिाक व्यावसायिककों को इंटरनेशनल बिजनेस और व्यापार नीति के क्षेत्र में प्रशिक्षण प्रदाान किया गया है।


title: भोपालगढ़ तहसील

text: भोपालगढ़ तहसील पश्चिमी भारत में राजस्थान राज्य के जोधपुर जिले में एक तहसील है। तहसील के लिए मुख्यालय भोपालगढ़ शहर है। भोपालगढ़ तहसील जोधपुर जिले की 13 तहसीलों में से एक पूर्वी तहसील है। यह उत्तर और पूर्व में नागौर जिले, दक्षिण में पिपार शहर तहसील, दक्षिण पश्चिम में जोधपुर तहसील और पश्चिम में बावड़ी तहसील की सीमाओं से घिरी हुई है। भोपालगढ़ पंचायत समिति में 35 ग्राम पंचायत और 116 गाँव हैं। एमरी पत्थर के लिए प्रयुक्त खनिज और पत्थर भोपालगढ़ में पाए जाते हैं। भोपालगढ़ तहसील में मुख्य रूप से बाजरे, मूंग, मोठ, सीसम (तिल), ज्वार और कपास के साथ रबी की फसलों फसलों की खेती की जाती है।


title: होगेनक्कल जलप्रपात

text: होगेन्नाकल जलप्रपात भारत के तमिल नाडु राज्य के धर्मपुरी ज़िले और कर्नाटक राज्य के चामराजनगर ज़िले की सीमा पर कावेरी नदी पर स्थित एक जलप्रपात है।


title: खेडब्रह्मा

text: खेडब्रह्मा (Khedbrahma) भारत के गुजरात राज्य के साबरकांठा ज़िले में स्थित एक नगर है। यह हरनाव नदी के किनारे बसा हुआ है। यहाँ के 11वीं शताब्दी के अम्बिका, ब्रह्मा और पंखनाथ महादेव मन्दिर प्रसिद्ध हैं और यह शताब्दियों से हिन्दू धर्म का एक श्रद्धा-केन्द्र रहा है। यहाँ की प्राचीन ब्रह्मा वाव बावड़ी भी प्रसिद्ध है।


title: उत्तरायणी मेला, बागेश्वर

text: उत्तरायणी मेला उत्तरांचल राज्य के बागेश्वर शहर में आयोजित होता है। तहसील व जनपद बागेश्वर के अन्तर्गत सरयू गोमती व सुष्प्त भागीरथी नदियों के पावन सगंम पर उत्तरायणी मेला बागेश्वर का भव्य आयोजन किया जाता है। मान्यता है कि इस दिन सगंम में स्नान करने से पाप कट जाते है बागेश्वर दो पर्वत शिखरों की उपत्यका में स्थित है इसके एक ओर नीलेश्वर तथा दूसरी ओर भीलेश्वर शिखर विद्यमान हैं बागेश्वर समुद्र तट से लगभग 960 मीटर की ऊचांई पर स्थित है।


title: उत्तरायणी मेला, बागेश्वर

text: मेला बागेश्वर शहर में आयोजित क्षेत्र में शहर होने के कारण मूलभूत सभी सुविधाएं अपलब्ध है। यहाँ पर होटल रेस्टोरेन्ट पी.सी.ओ. बैक, पोस्ट आफिस पेट्रोल पम्प बाजार आदि की सुविधाएं उपलब्ध है।


title: उत्तरायणी मेला, बागेश्वर

text: उत्तरायणी मेला सम्पूर्ण कुमायुं का प्रसिद्ध मेला है। मेला अवधि में संगम तट पर दूर-दूर से श्रद्धालु, भक्तजन आकर मुडंन, जनेंऊ सरंकार, स्नान पूजा अर्चना करते है तथा पुण्य लाभ कमाते है विशेषकर मकर संक्रान्ति के दिन प्रातःकाल से ही हजारों की संख्या में स्त्री पुरूष बच्चे बूढें महिलाऐ संगम में डुबकी लगाते हैं। मान्यता है कि वर्ष में सूर्य छः माह दक्षिणायन में व छः माह उत्तरायण में रहता है। मकर संक्रान्ति से सूर्य उत्तरायण में प्रवेश करता है इस समय संगम में डुबकी लगाने से सारे पाप धुल जाते हैं।


title: उत्तरायणी मेला, बागेश्वर

text: मेला अवधि मे बाहर से आये हुये कलाकारों द्वारा विशेष नाटकों का आयोजन होता है स्थानीय कलाकारों द्वारा सांस्कृतिक कार्यक्रमों के दौरान स्थानीय संस्कृति का प्रदर्शन किया जाता हैं। दिन में शैक्षिणिक संस्थानों के बालक बालिकाओं द्वारा कार्यक्रम प्रस्तुत किये जाते हैं।


title: उत्तरायणी मेला, बागेश्वर

text: मेला शहर में आयोजित होने के कारण मोटर मार्गों से जुडा हुआ है पहाडी क्षेत्र होने के कारण यहाँ आवागमन कार, टैक्सी व बसों द्वारा किया जाता है। यहाँ से कौसानी 40 कि.मी.बैजनाथ, 24 कि.मी., ग्वालदम 40 कि.मी., अल्मोड़ा 7.3 कि.मी., हल्द्वानी 160 कि.मी., पिथौरागढ 130 कि.मी., कपकोट 25 कि.मी.की दूरी पर मोटर मार्गों से जुडे हुये है यहॉ से समीपतम रेलवे स्टेशन 156 कि.मी.काठगोदाम तथा समीपतम एयरपोर्ट पंतनगर 190 कि.मी.है।


title: उत्तरायणी मेला, बागेश्वर

text: उत्त्रायणी मेला बागेश्वर कुमायुं का प्रसिद्ध व प्राचीनतम मेला है। यहॉ पर खरीद फरोख्त हेतु व्यापारी पर्यटक, श्रृद्धालु धारचूला, पिथौरागढ, अल्मोड़ा, लोहाघाट, चम्पावत, गढवाल, बरेली, बदायुं, रामपुर, मुरादाबाद, नजीबाबाद, दिल्ली व उत्तर प्रदेश के अन्य स्थलों से आते है श्रृद्धालु दर्शनार्थी पर्यटक हजारों की संख्या में भाग लेते हैं।


title: उत्तरायणी मेला, बागेश्वर

text: बागेश्वर राज्य के अन्य मुख्य शहरों से सड़क मार्ग से जुडा है। बस, टैक्सी तथा अन्य स्थानीय यातायात की सुविधायें उपलब्ध है।


title: सच्चर कमिटी

text: सच्चर कमिटी या सच्चर समिति मार्च 2005 में तत्कालीन प्रधान मंत्री मनमोहन सिंह द्वारा स्थापित भारत में सात सदस्यीय उच्च स्तरीय समिति थी। भारत में मुसलमानों की सामाजिक, आर्थिक और शैक्षिक स्थिति का अध्ययन करने के लिए समिति की अध्यक्षता दिल्ली उच्च न्यायालय के पूर्व मुख्य न्यायाधीश राजिंदर सच्चर ने की थी। समिति ने 2006 में अपनी रिपोर्ट प्रस्तुत की और रिपोर्ट 30 नवंबर 2006 में सार्वजनिक डोमेन में उपलब्ध थी। 403 पन्नों की रिपोर्ट में भारत में मुसलमानों के समावेशी विकास के लिए सुझाव और समाधान थे।


title: सच्चर कमिटी

text: 2004 में, कांग्रेस पार्टी आठ साल तक विपक्ष में रहने के बाद भारत में सत्ता में लौटी, 1947 और 2004 के बीच सत्तावन वर्षों में से चौवालीस वर्षों तक देश पर शासन करने वाली पार्टी के लिए अभूतपूर्व समय। एक गठबंधन के प्रमुख के रूप में सत्ता, लोकसभा में 145/543 सीटें जीतकर । इसकी एक पहल भारत के मुस्लिम समुदाय की नवीनतम सामाजिक, आर्थिक और शैक्षिक स्थितियों पर एक रिपोर्ट पेश करना थी।


title: सच्चर कमिटी

text: कमेटी में सात सदस्य थे। समिति की अध्यक्षता दिल्ली उच्च न्यायालय के पूर्व मुख्य न्यायाधीश राजिंदर सच्चर ने की थी । समिति के अन्य सदस्य सैय्यद हामिद, एमए बसिथ, अख्तर मजीद, अबू सालेह शरीफ, टीके ओमन और राकेश बसंत थे। समिति में कोई महिला सदस्य शामिल नहीं है।


title: सच्चर कमिटी

text: समिति, जिसे तत्कालीन प्रधान मंत्री मनमोहन सिंह द्वारा नियुक्त किया गया था, की अध्यक्षता दिल्ली उच्च न्यायालय के पूर्व मुख्य न्यायाधीश राजिंदर सच्चर के साथ-साथ छह अन्य सदस्यों ने की थी। समिति ने 403 पन्नों की रिपोर्ट तैयार की, जिसका शीर्षक था "भारत के मुस्लिम समुदाय की सामाजिक, आर्थिक और शैक्षिक स्थिति: एक रिपोर्ट", और इसे लोकसभा में प्रस्तुत किया। भारतीय संसद के निचले सदन, 30 नवंबर 2006 को, प्रधान मंत्री कार्यालय से संदर्भ की शर्तें प्राप्त करने के 20 महीने बाद पेश किया गया। इस रिपोर्ट ने मुस्लिम समुदाय के सामने आने वाले मुद्दों और भारतीय सार्वजनिक जीवन में उनके प्रतिनिधित्व पर प्रकाश डाला।


title: सच्चर कमिटी

text: रिपोर्ट ने हिंदुओं की तुलना में मुस्लिम समुदाय में उच्च जन्म दर पर टिप्पणी की: समिति ने अनुमान लगाया कि मुस्लिम अनुपात 2100 तक भारतीय आबादी के 17% और 21% के बीच स्थिर हो जाएगा।


title: सच्चर कमिटी

text: सच्चर समिति ने भारतीय मुसलमानों को भारतीय जीवन की आर्थिक, राजनीतिक और सामाजिक मुख्यधारा में पूरी तरह से भाग लेने से रोकने वाली बाधाओं को दूर करने के तरीके पर प्रकाश डाला और अपने सुझाव प्रस्तुत किए। रिपोर्ट भारतीय मुसलमानों के "पिछड़ेपन" (ऐतिहासिक रूप से वंचित या आर्थिक रूप से कमजोर समुदायों के लिए भारतीय शैक्षणिक और कानूनी प्रवचन में इस्तेमाल किया जाने वाला शब्द, अपमानजनक नहीं होने का मतलब) को प्रकट करने वाली अपनी तरह की पहली थी। एक मुद्दा उजागर किया गया था कि जहां मुसलमान भारतीय आबादी का 14% हिस्सा हैं, वहीं भारतीय नौकरशाही में उनका केवल 2.5% हिस्सा है। सच्चर समिति ने निष्कर्ष निकाला कि भारतीय मुसलमानों की स्थिति अनुसूचित जातियों और अनुसूचित जनजातियों से नीचे थी।


title: सच्चर कमिटी

text: सच्चर समिति की रिपोर्ट ने मुस्लिम भारतीय असमानता के मुद्दे को राष्ट्रीय ध्यान में लाया, एक चर्चा को जन्म दिया जो अभी भी जारी है। समिति ने आवास जैसे मामलों सहित भेदभाव की शिकायतों को दूर करने के लिए एक कानूनी तंत्र प्रदान करने के लिए एक समान अवसर आयोग की स्थापना की सिफारिश की। समिति के निष्कर्षों के जवाब में, वित्त मंत्री पी. चिदंबरम ने राष्ट्रीय अल्पसंख्यक विकास और वित्त निगम (एनएमडीएफसी) के बजट में वृद्धि का प्रस्ताव रखा, जिसमें नए कर्तव्यों और विस्तारित आउटरीच का हवाला दिया गया था कि संस्था समिति की सिफारिशों को लागू करने के लिए आगे बढ़ेगी।


title: सच्चर कमिटी

text: सच्चर समिति ने 2001 की जनगणना के आंकड़ों का इस्तेमाल किया। बैंकिंग डेटा, विभिन्न स्रोत जैसे भारतीय रिजर्व बैंक, राष्ट्रीय कृषि और ग्रामीण विकास बैंक, भारतीय लघु उद्योग विकास बैंक, राष्ट्रीय अल्पसंख्यक विकास और वित्त निगम, और राष्ट्रीय पिछड़ा वर्ग वित्त और विकास निगम से प्राप्त हुआ था। राष्ट्रीय पिछड़ा वर्ग आयोग, राज्य पिछड़ा वर्ग आयोग, और राष्ट्रीय शैक्षिक अनुसंधान और प्रशिक्षण परिषद जैसे सरकारी आयोगों और संगठनों से भी पुष्टिकारक डेटा प्राप्त किया गया था। अंत में, इस रिपोर्ट को तैयार करने में मंत्रालयों, विभागों, सार्वजनिक क्षेत्र के उपक्रमों, विश्वविद्यालयों और कॉलेजों सहित अन्य स्रोतों के डेटा का उपयोग किया गया।


title: सच्चर कमिटी

text: नवंबर 2013 में, गुजरात सरकार ने सुप्रीम कोर्ट के समक्ष तर्क दिया कि राजिंदर सच्चर समिति "असंवैधानिक" थी और उसने केवल मुसलमानों की मदद करने की मांग की थी। इसने अन्य धार्मिक अल्पसंख्यकों की "अनदेखी" करते हुए मुसलमानों की सामाजिक-आर्थिक स्थितियों का सर्वेक्षण करने के लिए 2005 में जिस तरह से पीएमओ ने सच्चर समिति की स्थापना की, उसकी कड़ी आलोचना की है। यह हलफनामा केंद्र के रुख के जवाब में दायर किया गया था कि यह योजना वैध थी और गुजरात में मुसलमानों की बिगड़ती स्थिति के लिए मोदी सरकार को दोषी ठहराया गया था।


title: श्रवण तंत्र

text: श्रवण तंत्र (auditory system) जीवों के शरीर की वह प्रणाली होती है जिनके प्रयोग से उसे सुनाई देता है। इसमें कान की ज्ञानेन्द्रिय और संवेदक तंत्रिका तंत्र (sensory nervous system) के श्रवण-सम्बन्धी भाग शामिल होते हैं।


title: फॉलो-ऑन

text: क्रिकेट के खेल में, एक टीम जिसने दूसरी बल्लेबाजी की और पहले बल्लेबाजी करने वाली टीम की तुलना में काफी कम रन बनाए, को फॉलो-ऑन करने के लिए मजबूर किया जा सकता है: अपनी पहली के तुरंत बाद अपनी दूसरी पारी लेने के लिए। फॉलो-ऑन को पहले बल्लेबाजी करने वाली टीम द्वारा लागू किया जा सकता है, और इसका उद्देश्य ड्रॉ के परिणाम की संभावना को कम करना है, दूसरी टीम की दूसरी पारी को जल्द पूरा करने की अनुमति देकर।


title: फॉलो-ऑन

text: फॉलो-ऑन केवल क्रिकेट के रूपों में होता है, जहां दोनों टीमें दो-दो बार बल्लेबाजी करती हैं: घरेलू प्रथम श्रेणी क्रिकेट और अंतरराष्ट्रीय टेस्ट क्रिकेट। क्रिकेट के इन रूपों में, एक टीम एक मैच नहीं जीत सकती है जब तक कि कम से कम तीन पारियों को पूरा नहीं किया गया हो। यदि तीन से कम पारियां खेल के निर्धारित अंत तक पूरी हो जाती हैं, तो मैच का परिणाम केवल ड्रॉ हो सकता है।


title: फॉलो-ऑन

text: फॉलो-ऑन लागू करने का निर्णय पहले बल्लेबाजी करने वाली टीम के कप्तान द्वारा किया जाता है, जो स्कोर, दोनों पक्षों की स्पष्ट ताकत, मौसम और पिच की स्थिति और शेष समय पर विचार करता है।


title: फॉलो-ऑन

text: जिन परिस्थितियों में फॉलो-ऑन लागू किया जा सकता है, उन्हें नियंत्रित करने वाले नियम क्रिकेट के नियमों के कानून 14 में पाए जाते हैं।


title: जस्सा सिंह अहलुवालिया

text: सुल्तान उल क़्यूम नवाब जस्सा सिंह अहलुवालिया (3 मई 1718 – 1783) सिख संघ काल में प्रमुख जाट सिख नेता थे। वो अहलुवालिया मिसल के नेता थे।


title: भारतीय युद्धकलाएँ

text: भारतीय युद्ध कला में मराठा युद्ध कला बहुत ही प्रसिद्ध युद्ध कलाओं का एक प्रकार है जहाँ मराठाओं की अपनी ही एक विशिष्ट प्रकार की युद्ध नीति होती थी बाद में शिवाजी महाराज ने इसमें बदलाव करते हुए कम से कम सैन्य बल का प्रयोग करते हुए बड़े से बड़े सैन्य बल को परास्त करने के लिए एक युद्ध नीति का विकास किया जिसे गनिमी कावा के नाम से जाना जाता है शिवाजी महाराज द्वारा विकसित की गई गनिमी कावा बहुत ही प्रसिद्ध युद्ध नीति है आज के दौर में मराठाओं के इस युद्ध कला को आधुनिक रूप देते हुए सेल्फ डिफेंस के लिए " फाइट साइंस अकेडमी " द्वारा चलाया जा रहा है।


title: भारतीय युद्धकलाएँ

text: महर्षि वाल्मीकि द्वारा जनित युद्ध कला बहुत ही श्रेष्ठ युद्ध कलाओं में से एक थी। इसकी श्रेष्ठता का अनुमान आप इसी बात से लगा सकते है कि महर्षि वाल्मीकि के दो विद्यार्थी लव तथा कुश को श्री राम और उनके महान योद्धा भी युद्ध में हरा नही पाये थे जबकि ये वही योद्धा थे जो रावण तथा उसकी महान सेना को परास्त कर चुके थे परन्तु दो बालको से हार गए थे।


title: करिश्मा तन्ना

text: करिश्मा तन्ना एक भारतीय अभिनेत्री हैं। इनका जन्म मुंबई में २१ दिसंबर १९८३ में हुआ था। वर्तमान में बिग बॉस में प्रतिभागी हैं।


title: अच्युत देव राय

text: अच्युत देव राय (1542 ई में मृत) विजयनगर साम्राज्य के एक राजा थे। वे कृष्णदेव राय के अनुज थे और उनके बाद शासनारूढ हुए। उनके शासनकाल में पुर्तगाल का फर्नाओ नुनीज़ (Fernao Nuniz) नामक यात्री भारत आया था जो इतिहासलेखक और घोड़े का व्यापरी भी था। वह विजयनगर में तीन वर्ष तक रहा।


title: शाहमल तोमर

text: बाबा साहमल तोमर (जिसे शाह मल सिंह तोमर के नाम से भी जाना जाता है) (-1857) 1857 के भारतीय विद्रोह के समय उत्तर प्रदेश के बिजरोल गांव से बाहर एक विद्रोही था। उन्होंने ईस्ट इंडिया कंपनी के खिलाफ विद्रोह में बड़ौत के जाटों का नेतृत्व किया।


title: शाहमल तोमर

text: 1857 के स्वतंत्रता आंदोलन में उनकी भूमिका अद्वितीय है।  1857 में पहला स्वतंत्रता आंदोलन शुरू होने से पहले के वर्षों में क्षेत्र के किसानों को अंग्रेजों द्वारा अधिक कराधान का सामना करना पड़ा था। शाह मल ने क्षेत्र के जाट और गुर्जर किसानों की एक संयुक्त सेना को एक साथ रखा।  उसकी सेना ने बरौत की तहसील और बागपात के बाजार पर हमला किया और लूट लिया।


title: शाहमल तोमर

text: जून 1857 में, साह मल सिंह ने 500 मवेशियों के सिर जब्त किए, और भागे हुए दोषियों और अन्य स्थानीय लोगों को इकट्ठा किया और एक बल का गठन किया। १८ जुलाई को बड़ौत गांव के पास पहुंचते ही ब्रिटिश सेना पर हमला हो गया। साह मल के नेतृत्व में लड़ाकों के एक समूह ने पास के एक बाग में पोजीशन ले ली, और राइफल्स यूनिट द्वारा दबाव में आ गया। जाट गठन टूट गया, और घुड़सवार सैनिकों द्वारा फ्लैंक पर हमला किया गया। आमने-सामने की लड़ाई हुई, जिसमें साह मल मारा गया।


title: अंतर्राष्ट्रीय कृषि विकास कोष

text: अंतर्राष्ट्रीय कृषि विकास कोष (अंग्रेज़ी:"इंटरनेशनल फ्ण्ड फ़ॉर एग्रीकल्चर डवलपमेंट") संयुक्त राष्ट्र की एक विशिष्ट संस्था है। इसकी स्थापना १९७४ की विश्व खाद्य सम्मेलन के परिणामस्वरूप १९७७ में अंतर्राष्ट्रीय वित्तीय संस्थान के रूप में की गई थी। इस संस्था का मुख्य उद्देश्य विकासशील राष्ट्रों में ग्रामीण क्षेत्रों की गरीबी का निवारण करना है। विश्व की कुल गरीब जनसंख्या का ७५% विकासशील राष्ट्रों के ग्रामीण क्षेत्रों में निवास करता है, फिर भी उनके पास कुल आधिकारिक विकास सहायता का मात्र ४% ही कृषि तक पहुंचता है।


title: अन्तरपणन

text: किसी प्रतिभूति, वस्तु या विदेशी विनिमय को सस्ते बाजार में खरीदना और साथ ही साथ तेज बाजार में बेचना अंतरपणन (आर्बिट्रेज) कहलाता है। इसका उद्देश्य विभिन्न व्यापारिक केंद्रों में प्रचलित मूल्यों के अंतर से लाभ उठाना होता है। अंतरपणन इस कारण संभव होता है कि एक ही समय विभिन्न बाजारों में उसी प्रतिभूति, वस्तु या विदेशी चलन के विभिन्न मूल्य होते हैं; और इसका परिणाम समस्त बाजारों के मूल्यों में समानता स्थापित करना होता है। अंतरपणन के लिए यह आवश्यक है कि संदेशवहन के शीघ्र साधन विद्यमान हों और संबंधित बाजारों में तुरंत ही आदेश पालन कराने का समुचित प्रबंध हो। अंतरपणकर्ता चाहे तो प्रतिभूति, वस्तु या विदेशी चलन भेज दे और बदले में आवश्यक धनराशि मँगा ले, चाहे वह उस राशि को बाजार में जमा रहने दे जिससे भविष्य में उस बाजार में क्रय होने पर वह काम आ सके।


title: अन्तरपणन

text: सोने का अंतरपणन करने के लिए यह आवश्यक होता है कि विभिन्न देशों के बाजारों में सोने के मूल्य की बराबर जानकारी रखी जाए जिससे वह जहाँ भी सस्ता मिले वहाँ से खरीदकर अधिक मूल्य वाले बाजार में बेच दिया जाए। सोना खरीदते समय क्रय मूल्य में निम्नलिखित व्यय जोड़े जाते हैं:


title: अन्तरपणन

text: इन समायोजनाओं के पश्चात् यदि विक्रय राशि क्रय राशि से अधिक हुई, तभी लाभ होगा। सामान्यतः लाभ की दर बहुत कम होती है और उपर्युक्त अनुमानों तथा गणनाओं में तनिक भी त्रुटि होने से लाभ हानि में परिवर्तित हो सकता है। इसके अतिरिक्त दो देशों के चलन परिवर्तन की दर में, जिसे विनिमय दर कहते हैं, घट-बढ़ होती रहती है और उसमें तनिक भी प्रतिकूल घटबढ़ हानि का कारण बन सकती है। अतः अंतरपणकर्ता को उपर्युक्त समस्त बातों का ज्ञान होना चाहिए; उसमें तुरंत निर्णय करने की योग्यता और भविष्य का यथार्थ अनुमान लगाने की सामर्थ्य भी होनी चाहिए। इतना होने पर भी कभी-कभी जोखिम का सामना करना पड़ता है।


title: अन्तरपणन

text: विदेशी चलन तथा प्रतिभूतियों में भी अंतरपणन इसी प्रकार किया जाता है। विदेशी चलन में अंतरपणन बहुधा दो से अधिक बाजारों को सम्मिलत करके होता है जिसमें मूल्यों के अंतर से पर्याप्त लाभ उठाया जा सके। हाल ही में विभिन्न देशों में विनिमय-समकरण-कोश स्थापित कर दिए गए हैं और उनके अधिकारी विनिमय दरों को स्थिर कर देते हैं। फलस्वरूप अंतरपणन से लाभ उपार्जित करने के अवसर प्रायः समाप्त हो जाते हैं। प्रतिभूतियों में अंतरपणन बहुधा विषम होता है और उसमें जोखिम भी अधिक होती है।


title: अन्तरपणन

text: अंतरपणन के द्वारा प्रतिभूतियों, वस्तुओं या विदेशी विनिमय के मूल्य संसार भर में लगभग समान हो जाते हैं। अनेक अंतरपणनकर्ताओं की क्रियाओं के फलस्वरूप अंतरराष्ट्रीय बाजार स्थापित हो जाते हैं और बने रहते हैं जिससे क्रेताओं तथा विक्रेताओं को बहुत सुविधा होती है। जहाँ तक वस्तुओं का संबंध है, अंतरपणन के द्वारा वस्तुओं का निर्यात अधिपूर्ति के देश से अभाव के देशों में होता रहता है जिससे आवश्यक वस्तुओं का यथोचित वितरण संसारव्यापी आधार पर हो जाता है।


title: पड़िला महादेव मंदिर

text: पड़िला महादेव मंदिर, प्रयाग के पाँचकोशी यात्रा का एक महत्वपूर्ण स्थान है।भगवान शिव को समर्पित यह मंदिर तीर्थराज प्रयाग (इलाहाबाद) के उत्तरांचल मे जनपद मुख्यालय से 16 किलोमीटर दूर (इलाहाबाद-प्रतापगढ़ राष्ट्रीय राजमार्ग 96) फाफामऊ के थरवई गाँव मे स्थित हैं।


title: पड़िला महादेव मंदिर

text: इसे पांडेश्वर महादेव मंदिर कजे नाम से भी जाना जाता है। यह स्थान सोराँव तहसील में फाफामऊ कस्बे से ३ किमी उत्तर पूर्व में स्थित हैं। किंवदन्ती है कि श्री कृष्ण की सलाह पर यहाँ पाण्ड्वों ने भगवान शंकर के लिंग की स्थापना अपने वनवासकाल के दौरान किया था। यह मन्दिर पूर्ण रूप से पत्थरों से बना हुआ है। गजेटियर के अनुसार यहाँ शिवरात्रि व फाल्गुन कृष्ण १५ को मेला लगता है।


title: तंत्रिकाताप

text: तंत्रिकाताप (न्यूरोसिस / Neurosis) एक कार्यपरक मानसिक विकार है जिसमें व्यक्ति दुखी रहता है किन्तु इसमें कोई भ्रमासक्ति (delusions) अथवा विभ्रांति (hallucinations) का अभाव होता है जिससे व्यक्ति का व्यवहार सामाजिक रूप से अस्वीकार्य नहीं होता। इसे मनस्तंत्रिकाताप (साइकोन्यूरोसिस / psychoneurosis) या तंत्रिका विकार (neurotic disorder) भी कहते हैं।


title: राजीव गाँधी किशोरी सशक्तिकरण योजना

text: राजीव गाँधी किशोरी सशक्तिकरण योजना जिसे सबला भी कहा जाता है भारत सरकार द्बारा 2011 में 11 से 18 वर्ष की किशोरियों के सशक्तीकरण के लिए प्रारंभ की गई योजना है।


title: राजीव गाँधी किशोरी सशक्तिकरण योजना

text: 2000-01 में भारत सरकार द्वारा किशोरियों के सशक्तिकरण के लिए किशोरी सशक्तिकरण योजना का आरंभ किया गया था। यह योजना 2009 तक चलती रही। यह देश के 200 पिछड़े हुए जिलों में लागू की गई थी। यही योजना महिला और बाल विकास विकास मंत्रालय (भारत) के सौजन्य से 1 अप्रैल 2011 से सबला नाम से पूरे देश में लागू कर दी गयी। योजना का आर्थिक संभार शत प्रतिशत केंद्र द्वारा वहन किया जा रहा है।


title: राजीव गाँधी किशोरी सशक्तिकरण योजना

text: इसके अंतर्गत ११ से १८ साल तक की किशोरियों में पोषण, प्रशिक्षण एवं जागरुकता को बढ़ावा दिया जाता है। किशोरियों को आयरन और प्रोटीन की गोलियाँ एवं अन्य आवश्यक पोषक तत्व दिये जाते हैं। योजना का क्रियान्वयन ११ से १४ साल की बच्चियों के लिए मध्याह्न भोजन योजना द्वारा वहीं १५ से १८ साल की किशोरियों के लिए आँगनबाड़ी केंद्र से किया जाता है। योजना के अंतर्गत प्रति किशोरी प्रतिदिन पाँच रुपये के पोषण व्यय का प्रावधान है।


title: ध्वनि अभिलेखन एवं पुनरुत्पादन

text: ध्वनि रिकॉर्डिंग और पुनरुत्पादन एक विद्युत, यांत्रिक, इलेक्ट्रॉनिक, या डिजिटल शिलालेख है और ध्वनि तरंगों का पुनः निर्माण, जैसे कि बोलती आवाज़, गायन, वाद्य संगीत, या ध्वनि प्रभाव। साउंड रिकॉर्डिंग तकनीक के दो मुख्य वर्ग एनालॉग रिकॉर्डिंग और डिजिटल रिकॉर्डिंग हैं।


title: आइसोडापेन

text: यह एक आदर्शवादी निगमनात्मक सिद्धांत है। जिसमें सकल साधारणीकरण की प्रक्रिया से औद्योगिक अवस्थितिकी तथा अनुकूलतम अवस्थिती के आधार पर अधिकतम लाभ प्राप्ति को परिकल्पित किया गया है। 1909 में यह है दक्षिण जर्मनी के औद्योगिक केंद्रों की अवस्थिति की के अध्ययन पर आधारित सिद्धांत है जो स्थानिक विश्लेषण एवं तंत्र उपागम का एक अनुपम उदाहरण है


title: आइसोडापेन

text: 3.भू-दृश्य पर एक राजनीतिक तंत्र, नीतियां , एक्सटर्नल डिस्टरबेंस का अभाव तथा आंतरिक व्यापार, बंद आर्थिक तंत्र, प्रधान होते हैं।


title: संहति-केन्द्र

text: भौतिकी में, संहतियों के किसी वितरण का संहति-केंद्र (center of mass) वह बिन्दु है जिस पर वह सारी संहतियाँ केन्द्रीभूत मानी जा सकती हैं। संहति केन्द्र के कुछ विशेष गुण हैं, उदाहरण के लिये यदि किसी वस्तु पर कोई बल लगाया जाय जिसकी क्रियारेखा उस वस्तु के संहति-केन्द्र से होकर जाती हो तो उस वस्तु में केवल स्थानातरण गति होगी (घूर्णी गति नहीं)। संहति-केन्द्र के सापेक्ष उस वस्तु में निहित सभी संहतियों के आघूर्णों (मोमेण्ट) का योग शून्य होता है। दूसरे शब्दों में, संहति-केन्द्र के सापेक्ष, सभी संहतियों की स्थिति का भारित औसत (वेटेड एवरेज) शून्य होता है।


title: संहति-केन्द्र

text: कणों के किसी निकाय का संहति केन्द्र वह बिन्दु है जहाँ, अधिकांश उद्देश्यों के लिए, निकाय ऐसे गति करता है जैसे निकाय का सब द्रव्यमान उस बिन्दु पर संकेंद्रित हो। संहति केन्द्र, केवल निकाय के कणों के स्थिति-सदिश और द्रव्यमान पर निर्भर होता है। संहति केन्द्र पर वास्तविक पदार्थ होना अनिवार्य नहीं है (जैसे, एक खोखले गोले का संहति-केन्द्र उस गोले के केन्द्र पर होता है जहाँ कोई द्रव्यमान ही नहीं है)। गुरुत्वाकर्षण क्षेत्र के एकसमान होने की स्थिति में कभी-कभी इसे गलती से गुरुत्वाकर्षण केन्द्र भी कहा जाता है। किसी वस्तु का रेखागणितीय केन्द्र, द्रव्यमान केन्द्र तथा गुरुत्व केन्द्र अलग-अलग हो सकते हैं।


title: संहति-केन्द्र

text: संवेग-केन्द्रीय निर्देश तंत्र वह निर्देश तंत्र है जिसमें निकाय का द्रव्यमान केन्द्र स्थिर है। यह एक जड़त्वीय फ्रेम (India from )है। एक द्रव्यमान-केन्द्रीय निर्देश तंत्र वह तंत्र है जहाँ द्रव्यमान केन्द्र न केवल स्थिर है बल्कि निर्देशांक निकाय के मूल बिन्दु पर स्थित है। जडत्व =द्रव्यमान


title: संहति-केन्द्र

text: कणों के किसी निकाय का संहति केंद्र, formula_1, कणों की स्थिति के भारित माध्य के रूप में परिभाषित किया जा सकता है। अर्थात्, किसी वस्तु या वस्तुओं के निकाय के संहति-केन्द्र की स्थिति निम्नलिखित सूत्र (परिभाषा) से निकाली जा सकती है-


title: संहति-केन्द्र

text: किन्तु यदि वस्तु में निहित संहतियों का वितरण सतत हो (अनन्त संहतियाँ हों) तो उपर्युक्त सूत्र निम्नलिखित रूप ले लेता है-


title: संहति-केन्द्र

text: यदि वस्तु या निकाय ऐसी स्थान पर स्थित है जिसके सभी बिन्दुओं पर गुरुत्व समान है तो गुरुत्व केन्द्र और संहति-केन्द्र एक ही बिन्दु पर होंगे।


title: राधा दामोदर मंदिर

text: प्राचीन श्रीराधा दामोदर मंदिर वृंदावन में स्थित है। इसकी चार परिक्रमाएँ करने से गिरिराज गोवर्धन की परिक्रमा का फल मिलता है। साढ़े चार सौ वर्ष पुराने इस मंदिर की परिक्रमा करने से उसमें विराजमान गिरिराज शिला की स्वतः परिक्रमा हो जाती है। इसकी एक किलोमीटर से भी कम की चार परिक्रमाएँ करने से श्रृद्धालु गिरिराज गोवर्धन की सात कोस (25 किलोमीटर) लम्बी परिक्रमा का पुण्य अर्जित कर लेता है।


title: राधा दामोदर मंदिर

text: संवत 1599 सन 1543 की माघ शुक्ल दशमी के दिन श्रीरूप गोस्वामी ने यहाँ राधा दामोदर जी के विग्रहों की स्थापना करके उनकी सेवा का भार जीव गोस्वामी को सौंपा।


title: राधा दामोदर मंदिर

text: किवदंती है कि सनातन गोस्वामी नित्य गिरिराज की परिक्रमा करते थे। वृद्धावस्था में उनकी असमर्थता को देखकर भगवान ने बालक रूप में प्रकट होकर उन्हें डेढ़ हाथ लंबी वट पत्राकार श्याम रंग की गिरिराज शिला दी। उस पर भगवान के चरण चिन्ह के साथ ही गाय के खुर का भी चिन्ह है। भगवान ने गोस्वामीजी को आदेश दिया कि अब वह वृद्धावस्था में गिरिराज पर्वत की बजाय इसी शिला की परिक्रमा कर लिया करें। उनके शरीर त्यागने के बाद शिला इसी मंदिर में स्थापित कर दी गई और तब से श्रद्धालुओं द्वारा मंदिर की चार परिक्रमाएं लगाए जाने की परंपरा चल पड़ी।


title: राधा दामोदर मंदिर

text: यहाँ रूप गोस्वामी तथा जीव गोस्वामी के अलावा अंतर्राष्ट्रीय श्रीकृष्ण भावनामृत संघ (इस्कान) के संस्थापक स्वनामधन्य ए.सी. भक्ति वेदांत प्रभुपादजी की सजीव मूर्तियों के दर्शन करके श्रृद्धालुओं की भक्ति सरिता में एक नया प्रवाह निकलने लगता है। प्रभुपाद ने इस स्थान पर भजन-साधना की थी।


title: राधा दामोदर मंदिर

text: उत्तर प्रदेश पर्यटन विभाग ने इस मंदिर के बाहर लगाए गए प्रस्तर पट्ट में निम्नलिखित जानकारी दी है। रूप गोस्वामी पाद द्वारा प्रदत्त जीव गोस्वामी पाद के सेव्य श्रीराधा दामोदरजी की प्रतिष्ठा संवत 1599 विक्रमी सन् 1543 माघ शुक्ल दशमी में की गई। इस मंदिर में श्रीकृष्णदास कविराज गोस्वामी द्वारा सेवित श्रीराधा छैल चिकनियांजी के श्रीविग्रह भी विराजमान हैं।


title: राधा दामोदर मंदिर

text: सनातन गोस्वामीजी को उनके इष्ट श्रीमदनमोहनजी ने अपने चरण चिन्ह गाय के चरण चिन्ह वंशी एवं लकुटिया के चिन्हों से अंकित गोवर्धन शिला दी थी। यह भी यहाँ दर्शनीय है। भगवान श्रीकृष्णजी के श्रीमुख के आदेशानुसार इस मंदिर की चार परिक्रमा लगने से गोवर्धन परिक्रमा का फल प्राप्त होता है।


title: राधा दामोदर मंदिर

text: यहाँ सर्वश्री रूप गोस्वामी, जीव गोस्वामी तथा कृष्णदास कविराज गोस्वामी कुटी एवं इस्कान के संस्थापक श्रीभक्तिवेदांत प्रभुपादजी की प्राचीन भजन कुटी भी इसी परिसर में हैं। यहाँ कार्तिक मास, पुरुषोत्तम मास, श्रीरूप गोस्वामी एवं श्रीजीव गोस्वामी तिरोभाव उत्सव, श्रीकृष्ण जन्माष्टमी, श्रीराधाष्टमी गोवर्धन पूजा आदि बड़े धूमधाम से मनाए जाते हैं।


title: शिक्षा गारंटी योजना

text: शिक्षा गारंटी योजना और वेकल्पिक प्रयोगात्मक शिक्षा (E.G.S और A.I.E) स्कूल न जाने वाले बच्चों को प्राथमिक शिक्षा के दायरें में लाने के लिए शुरु की गई हैं।


title: तानिया भाटिया

text: तानिया भाटिया (जन्म 28 नवंबर 1997) एक भारतीय क्रिकेटर हैं। वह मुख्य रूप से एक विकेट-कीपर है। वह पंजाब और उत्तर क्षेत्र के लिए खेलती है। वह वर्तमान में कोच आरपी सिंह के अधीन प्रशिक्षित हैं। अंतर्राष्ट्रीय क्रिकेट परिषद (आईसीसी) ने भाटिया को 2018 में महिला क्रिकेट में पांच ब्रेकआउट सितारों में से एक के रूप में नामित किया।


title: तानिया भाटिया

text: उनका जन्म सपना और संजय भाटिया से चंडीगढ़ में हुआ था। उनके पिता सेंट्रल बैंक ऑफ़ इंडिया में काम करते हैं और अखिल भारतीय विश्वविद्यालय स्तर पर क्रिकेट खेल चुके हैं। उनकी एक बड़ी बहन संजना और छोटा भाई सेहज है।


title: तानिया भाटिया

text: इससे पहले, भाटिया पूर्व भारतीय क्रिकेटर और युवराज सिंह के पिता योगराज सिंह के अधीन प्रशिक्षित थी, जब वह डीएवी सीनियर सेकेंडरी स्कूल में पढ़ रहे थी। वह वर्तमान में MCM DAV कॉलेज फॉर वुमन में BA-II की पढ़ाई कर रही हैं। भाटिया के पिता स्वयं एक क्रिकेट खिलाड़ी थे और उनके चाचा भी। इनका भाई भी अंडर -19 क्रिकेट टीम में शामिल हो गया है।


title: तानिया भाटिया

text: अपनी डीएवी अकादमी के दिनों के बाद, वह 11 साल की उम्र में U19 में पंजाब का प्रतिनिधित्व करने वाली सबसे कम उम्र की लड़की बन गई। वह 16 साल की उम्र में जल्द ही राज्य की वरिष्ठ टीम में शामिल हो गई।


title: तानिया भाटिया

text: 13 साल की उम्र में, भाटिया 2011 में अंतर-राज्यीय घरेलू टूर्नामेंट में पंजाब की वरिष्ठ टीम के लिए खेलने वाले सबसे कम उम्र के खिलाड़ी बन गयी। 2015 में, उन्होंने गुवाहाटी में अंतर-जोनल क्रिकेट टूर्नामेंट में अंडर -19 उत्तर क्षेत्र की ओर से कप्तानी की। खेल में 227 रन भी बनाए और 10 स्टम्पिंग भी की। 16 साल की उम्र में इंडिया ए स्क्वाड में शामिल हो गई। वह दो साल के लिए एक पेशेवर मंदी में चली गई जिसने लगभग पूरी तरह से क्रिकेट में उनकी रुचि खो दी। माँ के सहयोग ने अपने सपनों का पीछा करने के लिए प्रेरित किया।


title: तानिया भाटिया

text: अपनी महिला ट्वेंटी 20 अंतर्राष्ट्रीय क्रिकेट (WT20I) की शुरुआत 13 फरवरी 2018 को साउथ अफ्रीका महिला के खिलाफ इंडिया वूमेन के लिए की। भाटिया राष्ट्रीय टीम का हिस्सा बनने वाली चंडीगढ़ की पहली महिला क्रिकेटर हैं। भाटिया टीम में जर्सी नंबर 28 पहनती हैं। उन्होंने 11 सितंबर 2018 को श्रीलंका के खिलाफ महिला वनडे इंटरनेशनल (WODI) की शुरुआत की।


title: तानिया भाटिया

text: अक्टूबर 2018 में, उन्हें वेस्टइंडीज में 2018 ICC महिला विश्व ट्वेंटी 20 टूर्नामेंट के लिए भारत के टीम में नामित किया गया था। जनवरी 2020 में, ऑस्ट्रेलिया में 2020 के ICC महिला टी 20 विश्व कप के लिए उन्हें भारत की टीम में नामित किया गया हैं।


title: टीना आहूजा

text: टीना आहूजा एक भारतीय अभिनेत्री हैं जों बॉलीवुड फिल्मो में काम करती हैं। वह अरुण कुमार आहूजा व निर्मला आहूजा की पोती हैं व रागिनी खन्ना, कृष्णा अभिषेक, और अमित खन्ना की चचेरी बहन हैं। अपनी स्कूली शिक्षा पूरी करने के बाद उन्होंने लन्दन स्कूल और किशोर नमित कपूर इंस्टीटूट से फैशन डिजाइनिंग का कोर्स किया।


title: टीना आहूजा

text: उन्हें सातवें वार्षिक भारतीय नेतृत्व सम्मेलन और भारतीय मामलों के व्यापार नेतृत्व पुरस्कार २०१६ में "सर्वश्रेष्ठ न्यू फेस ऑफ द ईयर" चुना गया था।


title: बेलथरा रोड

text: बेलथरा रोड या बेल्थरा रोड (Belthara Road) भारत के उत्तर प्रदेश राज्य के बलिया ज़िले में स्थित एक नगर है, जो ज़िले में तहसील का दर्जा भी रखता है। यह बलिया शहर से 60 कि. मी. दूर स्थित है। यहां से देवरिया और मऊ ज़िले की सीमाएँ नजदीक है।


title: शम्भुनाथ सिंह

text: शंभुनाथ सिंह (17 जून 1916 - 3 सितंबर 1991) एक हिंदी लेखक, स्वतंत्रता सेनानी, कवि और सामाजिक कार्यकर्ता थे। उनका जन्म उत्तर प्रदेश के देवरिया जिले के रावतपार गांव में हुआ था। उन्होंने हिंदी में एमए किया, डॉक्टरेट की उपाधि प्राप्त की, और काशी विद्यापीठ में शिक्षक के रूप में काम किया, और अंत में वाराणसी के सम्पूर्णानन्द संस्कृत विश्वविद्यालय के प्रोफेसर और हिंदी विभाग के प्रमुख के रूप में सेवानिवृत्त हुए।


title: आस्तिकता

text: हिन्दू धर्म में ईश्वर, इहलोक, व्यक्त, राज्ञा, के अस्तित्व में, विशेषत: ईश्वर के अस्तित्व में विश्वास का नाम आस्तिकता है। पाश्चात्य दर्शन में ईश्वर के अस्तित्व में विश्वास का ही नाम थीज्म है।


title: आस्तिकता

text: संसार के विश्वासों के इतिहास में ईश्वर की कल्पना अनेक रूपों में की गई है और उसके अस्तित्व को सिद्ध करने के लिए अनेक युक्तियां दी गई हैं। उनमें मुख्य ये हैं :


title: आस्तिकता

text: (1) ईश्वर का स्वरूप - मानवानुरूप व्यक्तित्वयुक्त ईश्वर (परसनल गाड)। इस संसार का उत्पादक (स्रष्टा), संचालक और नियामक, मनुष्य के समान शरीरधारी, मनोवृत्तियों से युक्त परमशक्तिशाली परमात्मा है। वह किसी एक स्थान (धाम) पर रहता है और वहीं से सब संसार की देखभाल करता है, लोगों को पाप पुण्य का फल देता है एवं भक्ति और प्रार्थना करने पर लोगों के दु:ख और विपत्ति में सहायता करता है। अपने धाम से वह इस संसार में सच्चा धार्मिक मार्ग सिखाने के लिए अपने बेटे पैगंबरों, ऋषिमुनियों को समय-समय पर भेजता है और कभी स्वयं ही किसी न किसी रूप में अवतार लेता है। दुष्टों का दमन और सज्जनों का उद्धार करता है। इस मत को पाश्चात्य दर्शन में थीज्म कहते हैं।


title: आस्तिकता

text: (2) सृष्टिकर्ता मात्र ईश्वरवाद - (डीज्म) कुछ दार्शनिक यह मानते हैं कि ईश्वर तो सृष्टिकर्ता मात्र है और उसने सृष्टि रच दी है कि वह स्वयं अपने नियमों से चल रही है। उसको अब इससे कोइ मतलब नहीं। जैसे घड़ी बनानेवाले को अपनी बनाई हुई घड़ी से, बनने के पश्चात्, कोई संबंध नहीं रहता। वह चलती रहती है। इस मत की कुछ झलक वैष्णवों की इस कल्पना में मिलती है कि भगवान विष्णु क्षीरसागर में सोते रहते हैं और शैवों की इस कल्पना में कि भगवान शंकर कैलास पर्वत पर समाधि लगाए बैठे रहते हैं और संसार का कार्य चलता रहता है।


title: आस्तिकता

text: (3) सर्व खलु इदं ब्रह्म - यह समस्त संसार ब्रह्म ही है (पैथीज्म), इस सिद्धांत के अनुसार संसार और भगवान कोई अलग-अलग वस्तु नहीं हैं। भगवान और संसार एक ही हैं। जगत् भगवान का शरीर मात्र है जिसके कण-कण में वह व्याप्त है। ब्रह्मउजगत् और जगत्उब्रह्म। इसको अद्वैतवाद भी कहते हैं। पाश्चात्य देशों में इस प्रकार के मत का नाम पैथीज्म है।


title: आस्तिकता

text: (4) ब्रह्म जगत् से परे भी है। इस मतवाले, जिनको पाश्चात्य देशों में "पैन ऐनथीस्ट" कहते हैं, यह मानते हैं कि जगत् में भगवान की परिसमाप्ति नहीं होती। जगत् तो उसके एक अंश मात्र में है। जगत् शांत है, सीमित है और इसमें भगवान के सभी गुणों का प्रकाश नहीं है। भगवान अनादि, अनंत और अचित्य हैं। जगत् में उनकी सत्ता और स्वरूप का बहुत थोड़े अंश में प्राकट्य है। इस मत के अनुसार समस्त जगत् ब्रह्म है, पर समस्त ब्रह्म जगत् नहीं है।


title: आस्तिकता

text: (5) अजातवाद, अजातिवाद अथवा जगद्रहित शुद्ध ब्रह्मवाद-(अकास्मिज्म) इस मत के अनुसर ईश्वर के अतिरिक्त और कोई सत्ता ही नहीं है। सर्वत्र ब्रहा ही ब्रह्म है। जगत् नाम की वस्तु न कभी उत्पन्न हुई, न है और न होगी। जिसको हम जगत् के रूप में देखते हैं वह कल्पना मात्र, मिथ्या भ्रम मात्र है जिसका ज्ञान द्वारा लोप हो जाता है। वास्तविक सत्ता केवल विकाररहित शुद्ध सच्चिदानंद ब्रह्म की ही है जिसमें सृष्टि न कभी हुई, न होगी।


title: आस्तिकता

text: आस्तिकता के अंतर्गत एक यह प्रश्न भी उठता है कि ईश्वर एक है अथवा अनेक। कुछ लोग अनेक देवी देवताओं को मानते हैं। उनको बहुदेववादी (पोलीथीस्ट) कहते हैं। वे एक देव को नहीं जानते। कुछ लोग जगत् के नियामक दो देवों को मानते हैं - एक भगवान और दूसरा शैतान। एक अच्छाइयों का स्रष्टा और दूसरा बुराइयों का। कुछ लोग यह मानते हैं कि बुराई भले भगवान की छाया मात्र है। भगवान एक ही है, शैतान उसकी मायाशक्ति का नाम है जिसके द्वारा संसार में सब दोषों का प्रसारहै, पर जो स्वयं भगवान के नियंत्रण में रहती है। कुछ लोग मायारहित शुद्ध ब्रह्म की सत्ता में विश्वास करते है। उनके अनुसार संसार शुद्ध ब्रह्म का प्रकाश है, उसमें स्वयं कोई दोष नहीं है। हमारे अज्ञान के कारण ही हमको दोष दिखाई पड़ते हैं। पूर्ण ज्ञान हो जाने पर सबको मंगलमय ही दिखाई पड़ेगा। इस मत को शुद्ध ब्रह्मवाद कहते हैं। इसी को अद्वैतवाद अथवा ऐक्यवाद (मोनिज्म) कहते हैं।


title: आस्तिकता

text: पाश्चात्य और भारतीय दर्शन में आस्तिकता को सिद्ध करने में जो अनेक युक्तियां दी जाती हैं उनमें से कुछ ये हैं :


title: आस्तिकता

text: (1) मनुष्यमात्र के मन में ईश्वर का विचार और उसमें विश्वास जन्मजात है। उसका निराकरण कठिन है, अतएव ईश्वर वास्तव में होना चाहिए। इसको आंटोलॉजिकल, अर्थात् प्रत्यय से सत्ता की सिद्धि करनेवाली युक्ति कहते हैं।


title: आस्तिकता

text: (2) संसारगत कार्य-कारण-नियम को जगत् पर लागू करके यह कहा जाता है कि जैसे यहां प्रत्येक कार्य के उपादान और निमित्त कारण होते हैं, उसी प्रकार समस्त जगत् का उपादान और निमित्त कारण भी होना चाहिए और वह ईश्वर है (कास्मोलॉजिकल, अर्थात् सृष्टिकारण युक्ति)।


title: आस्तिकता

text: (3) संसार की सभी क्रियाओं का कोई न कोई प्रयोजन या उद्देश्य होता है और इसकी सब क्रियाएं नियमपूर्वक और संगठित रीति से चल रही हैं। अतएव इसका नियामक, योजक और प्रबंधक कोई मंगलकारी भगवान होगा (टिलियोलोजिकल, अर्थात् उद्देश्यात्मक युक्ति)।


title: आस्तिकता

text: (4) जिस प्रकार मानव समाज में सब लोगों को नियंत्रण में रखने के लिए और अपराधों का दंड एवं उपकारों और सेवाओं का पुरस्कार देने के लिए राजा अथवा राजव्यवस्था होती है उसी प्रकार समस्त सृष्टि को नियम पर चलाने और पाप पुण्य का फल देनेवाला कोई सर्वज्ञ, सर्वशक्तिमान और न्यायकारी परमात्मा अवश्य है। इसको मॉरल या नैतिक युक्ति कहते हैं।


title: आस्तिकता

text: (5) योगी और भक्त लोग अपने ध्यान और भजन में निमग्न होकर भगवान का किसी न किसी रूप में दर्शन करके कृतार्थ और तृप्त होते दिखाई पड़ते है (यह युक्ति रहस्यवादी, अर्थात् मिस्टिक युक्ति कहलाती है)।


title: आस्तिकता

text: (6) संसार के सभी धर्मग्रंथों में ईश्वर के अस्तित्व का उपदेश मिलता है, अतएव सर्व-जन-साधारण का और धार्मिक लोगों का ईश्वर के अस्तित्व में विश्वास है। इस युक्ति को शब्दप्रमाण कहते हैं।


title: शिकारा (२०२० फ़िल्म)

text: शिकारा २०२० में बनी भारतीय, हिंदी भाषा की प्रेमकहानी फिल्म है, जो विधु विनोद चोपड़ा द्वारा निर्मित और निर्देशित है। फिल्म १९९० के दशक के दौरान जम्मू और कश्मीर में उग्रवाद के चरम पर एक कश्मीरी हिंदू जोड़े की प्रेम कहानी और कश्मीर घाटी से कश्मीरी हिंदुओं के बाद के पलायन पर आधारित है। यह फिल्म ७ फरवरी २०२० को प्रदर्शित हुई थी।


title: शिकारा (२०२० फ़िल्म)

text: फिल्म कश्मीरी हिंदुओं के पलायन की पृष्ठभूमि में एक हिंदू कश्मीरी जोड़े की प्रेम कहानी पर आधारित है। राहुल पंडिता की किताब "ऑवर मून हैज ब्लड क्लॉट्स" ने फिल्म के कई हिस्सों को प्रेरित किया है।


title: शिकारा (२०२० फ़िल्म)

text: शिव कुमार धर एक प्राद्यापक और कवि हैं। उनकी मुलाकात शांति से होती है, जो अनजाने में उनकी ही नज़्मों की किताब पढ रही है। शिव अपने मित्र लतीफ़ से शांति तक उसके प्यार का संदेश देता है, जिसे शांति कबूल करती है। शिव और शांति की शादी के बाद एक साल में वो अपने लिए एक प्यारा सा घर बनाते हैं, जिसे नाम देते है "शिकारा"।


title: शिकारा (२०२० फ़िल्म)

text: जनवरी १९९० में कश्मीर घाटी के मुसलमान कश्मीरी पंडितों पर हमला करते हैं, उनके घर जला देते हैं और कई लोगों को मार देते है। शिव और उसका परिवार जम्मू आता है और वहाँ के राहत कैंप में रहने लगता है। अपने पर हुए अत्याचारों का कथन करते हुए अमरिका के राष्ट्रापति को कई खत लिखता है। ३० वर्षों तक वहीं पर जिंदगी बिताने के बाद शिव शांति की कई सालों की तमन्ना को पूरा करने आगरा के ताजमहल आता है। वही शांति की मौत होती है और उसकी अपने घर वापिस लौटने की अभिलाषा अधूरी रहती है।


title: शिकारा (२०२० फ़िल्म)

text: मार्च २०१८ में यह बताया गया कि विधु विनोद चोपड़ा द्वारा कश्मीर में "लव एंड लेटर्स" शीर्षक के तहत एक फिल्म की शूटिंग की गई थी। बाद में एक पत्रकार भेंट में उन्होंने उल्लेख किया कि लगभग पूरी तरह से फिल्म की शूटिंग कश्मीर में की गई थी; शुरू में गर्मियों में, फिर शरद ऋतु में और फिर सर्दियों में। केवल शरणार्थी शिविर मुंबई में और कुछ संक्षिप्त भाग आगरा में बनाए गए थे। कश्मीर में कई जगहों पर, जैसे श्रीनगर में ललित होटल, शिकारे पर, डल झील में, कई उजाड़ हिन्दू घरों में, शूटिंग हुई।


title: शिकारा (२०२० फ़िल्म)

text: 1989 में जब चोपड़ा की फिल्म "परिंदा" रिलीज हुई, तो उनकी माँ शांति देवी प्रीमियर शो के लिए कश्मीर से मुंबई आईं। पर कश्मीर के बिगडते हालात के कारण वे कभी वापस कश्मीर नहीं लौट सकी। चोपड़ा ये फ़िल्म "शिकारा" अपनी माँ को समर्पित करते है।


title: शिकारा (२०२० फ़िल्म)

text: ७ जनवरी २०२० को फॉक्स स्टार स्टूडियो द्वारा फिल्म का आधिकारिक ट्रेलर लॉन्च किया गया। २७ जनवरी २०२० को दूसरा आधिकारिक ट्रेलर लॉन्च किया गया। लॉन्च इवेंट में एआर रहमान ने शिकारा की थीम प्रस्तुत की। यह फिल्म ७ फरवरी २०२० को रिलीज़ हुई थी। इसे भारत में अमेज़न प्राइम वीडियो पर ४ अप्रैल २०२० को डिजिटल रूप से जारी किया गया था।


title: शिकारा (२०२० फ़िल्म)

text: कश्मीरी हिंदुओं के जबरन पलायन के बजाय "रोमांटिक प्रेम कहानी" पर ध्यान केंद्रित करने के लिए कुछ लोगों द्वारा इस फिल्म की आलोचना हुई और बहिष्कार किया गया था।


title: शिकारा (२०२० फ़िल्म)

text: "टाइम्स ऑफ इंडिया" ने फिल्म को ५ में से ३ अंक दिए हैं, और इसे काफी हद तक एकतरफा कहानी कहा है। "इंडिया टुडे" की ज्योति कन्याल ने भी फिल्म को ५ में से ३ अंक दिए हैं और लिखते हैं कि कहानी "खूबसूरती से वास्तविक घटनाओं और एक काल्पनिक प्रेम कहानी को जोड़ती है"। दोनों ने सादिया और आदिल खान की प्रशंसा की। न्यूजलैड्री फिल्म को एक सफल प्रेम कहानी के रूप में समीक्षा करती है लेकिन एक असफल राजनीतिक नाटक बताते है। "द हिंदू" एक अधिक महत्वपूर्ण समीक्षा देता है, जिसमें कहा गया है कि "चोपड़ा राजनीति को 'प्रेम और आशा' की आड़ में दबा देता है" और फिल्म को सरल बनाता है। "लाइवमिंट" फिल्म में 'पलायन के पीछे की राजनीति का सरलीकरण' पर भी निंदा करता है। "स्क्रॉल.इन" की नंदिनी रामनाथ भी इसी तरह की समीक्षा लिखते कहती हैं, इतिहास में कमजोर, प्यार में मजबूत। "फ़र्स्टपोस्ट" ने भी फिल्म को ५ में से ३ अंक दिए थे।


title: शिकारा (२०२० फ़िल्म)

text: फिल्म के गीत को संदेश शांडिल्य, अभय सोपोरी और रोहित कुलकर्णी ने संगीत दिया हैं और इसके बोल इरशाद कामिल, बशीर आरिफ और रकीब आलम ने लिखे हैं। फिल्म का पार्श्व संगीत ए॰ आर॰ रहमान और कुतुब-ए-कृपा ने बनाया हैं।


title: अमरेली

text: अमरेली गुजरात के सौराष्ट्र भाग के अमरेली जिले का मुख्य शहर है। गुजरात के प्रथम मुख्यमंत्री डॉ॰ जीवराज महेता का जन्म इसी नगरी में हुआ था।


title: अमरेली

text: एैसा माना जाता है कि सन ५३४ में अनुमानजी के नाम से यह स्थान पहचाना जाता थी। अमलीक और अमरावती नाम भी प्रयोग कीए जाते थे। ये नगर का पौराणीक संस्कृत नाम अमरावली था। बाद में गायकवाडी शासन काल में सुबा विठ्ठलराव ने रामजी विरडिया को अधिकार सोंपा जीसने महाल में अमरेली नगर बसाया था। अमरेली के इतिहास के अवशेष गीरधरभाई संग्रहालय में सुरक्षित है।


title: दसवां संविधान संशोधन अधिनियम, १९६१

text: इसके अंतर्गत भूतपुर्व पुर्तगाली अन्तः क्षेत्रो - दादर एवम नगर हवेली को भारत में शामिल कर उन्हें केंद्रशासित प्रदेश का दर्जा दिया गया है।


title: दसवां संविधान संशोधन अधिनियम, १९६१

text: राष्ट्रपति की विनिमय बनाने की शक्ति के तहत उसमे प्रशाशन की व्यवस्था करने के लिये अनुच्छेद 240 ओर पहली सूची को संशोधित किया गया।


title: उज़्बेक भाषा

text: उज़बेक भाषा () मध्य एशिया में और विशेषकर उज़बेकिस्तान में, उज़बेक लोगों द्वारा बोली जाने वाली एक तुर्की भाषा है। सन् १९९५ में इसे मातृभाषा के रूप में बोलने वालों की संख्या लगभग २ करोड़ अनुमानित की गई थी। हालाँकि यह एक तुर्की भाषा है, फिर भी इसमें फ़ारसी, अरबी और रूसी भाषा का प्रभाव मिलता है। उज़बेक और उइग़ुर भाषा में बहुत समानताएँ हैं, लेकिन उइग़ुर की तुलना में उज़बेक पर फ़ारसी का प्रभाव ज़्यादा गहरा है। सन् १९२७ तक उज़बेक को लिखने के लिए अरबी-फ़ारसी वर्णमाला का प्रयोग किया जाता था, लेकिन उसके बाद उज़बेकिस्तान का सोवियत संघ में विलय होने से वहाँ सिरिलिक लिपि इस्तेमाल करने पर ज़ोर दिया गया। चीन के उज़बेक समुदाय अभी भी अरबी-फ़ारसी लिपि में उज़बेक लिखते हैं। सोवियत संघ का अंत होने के बाद उज़बेकिस्तान में कुछ लोग सन् १९९२ के उपरान्त लैटिन वर्णमाला का भी प्रयोग करने लगे।


title: उज़्बेक भाषा

text: हिंदी और उज़बेक में बहुत से शब्द सामान होते हैं, लेकिन हिंदी की तुलना में उज़बेक में फ़ारसी लहजा स्पष्ट दिखता है। इसकी सबसे बड़ी मिसाल है कि हिंदी में अक्सर जहाँ शब्द में 'आ' का स्वर आता है, उसे उज़बेक में 'ओ' या 'ऑ' के स्वर के साथ कहा जाता है। यह भी ध्यान दीजिये कि इन शब्दों में 'ख़' का उच्चारण 'ख' से ज़रा भिन्न है।


title: पूर्वी रूढ़िवादी कलीसिया

text: ऑर्थोडॉक्स(Orthodox) या पूर्वी रूढ़िवादी चर्च' ईसाई धर्म के प्रमुख तीन सम्प्रदायों में से एक है। 11वीं सदी तक पश्चिम में लैटिन, और पूरब में ग्रीक केंद्रों में बंटे, ईसाई साम्राज्य के फलस्वरूप 1054 ई. में, पूर्वी बाइजेंटाइन ऑर्थोडॉक्स, पश्चिमी कैथोलिक से अलग हो गए तथा पोप की सत्ता को अस्वीकार कर दिया। कई बार इसे पूर्वी आर्थोडॉक्सी भी कहा जाता है।


title: रोहतक जिला

text: रोहतक ज़िला भारत के हरियाणा राज्य का एक ज़िला है। ज़िले का मुख्यालय रोहतक है। यह हरियाणा के छः प्रमण्डलों में से एक है।। रोहतक में एशिया की सबसे बड़ी कपड़ा मार्किट है जिसे शोरी मार्किट के नाम से जाना जाता है। बड़ी संख्या में कॉलेज और यूनिवर्सिटी होने के कारण रोहतक को हरियाणा के एजुकेशन हब के नाम से भी जाना जाता है।


title: बुढाना

text: बुढाना (Budhana) भारत के उत्तर प्रदेश राज्य के मुज़फ़्फ़रनगर ज़िले में स्थित एक नगर, नगर पंचायत व तहसील है।


title: परिक्रमा

text: भारतीय धर्मों (हिन्दू, जैन, बौद्ध आदि) में पवित्र स्थलों के चारो ओर श्रद्धाभाव से चलना 'परिक्रमा' या 'प्रदक्षिणा' कहलाता है। मन्दिर, नदी, पर्वत आदि की परिक्रमा को पुण्यदायी माना गया है।


title: परिक्रमा

text: चौरासी कोसी परिक्रमा, पंचकोसी परिक्रमा आदि का विधान है। परिक्रमा की यात्रा पैदल, बस या दूसरे साधनों से तय की जा सकती है लेकिन अधिकांश लोग परिक्रमा पैदल चलकर पूर्ण करते हैं। परिक्रमा दक्षिणावर्त (क्लॉक-वाइज) होती है, अर्थात परिक्रमा करते समय देवस्थान या देवता अपने दाएँ हाथ की तरफ रहते हैं।


title: परिक्रमा

text: ब्रज क्षेत्र में गोवर्धन, अयोध्या में सरयू, चित्रकूट में कामदगिरि और दक्षिण भारत में तिरुवन्मलई की परिक्रमा होती है जबकि उज्जैन में चौरासी महादेव की यात्रा का आयोजन किया जाता है।


title: रौतिया

text: उनकी परंपराओं के अनुसार, समुदाय ने राजपूत राजकुमार की मदद की और उनकी रक्षा की, जिन्हें इनाम के रूप में लोहरदग्गा , जशपुर क्षेत्र में भूमि दी गई। वे हिंदी की सादरी बोली बोलते हैं।


title: रौतिया

text: रौतिया नाम रावत से संबंधित है जिसका अर्थ राजकुमार होता है और यह राजाओं के रिश्तेदारों द्वारा वहन की जाने वाली उपाधि भी है। उनके प्रमुख सैन्य सेवा की शर्त पर छोटा नागपुर के राजा के संपत्ति के मालिक थे।


title: रौतिया

text: रौतिया को तिन उप-समूहों में विभाजित किया जाता है, बाड़गोहरी, मज्झलि गोहरी और छोटकी। इस समूह को अलग-अलग वंशों में विभाजित किया गया है। इस तरह की वंश को नाम दिया गया है- खरकवार, लाथुर, खोया, रीखी, माझी, कटवार। बड़गोहरी खुद को दूसरो से बेहतर मानते हैं। कहा जाता है कि मझली और छोटकी, रौतिया पिता और अन्य जातियों की माता के वंशज थे। परंपरागत और मुख्य रूप से वे कृषक हैं। वे पास के जंगलों से फल और कंद भी इकट्ठा करते हैं।


title: मलय प्रायद्वीप

text: मलय प्रायद्वीप या थाई-मलय प्रायद्वीप (, ) दक्षिण पूर्व एशिया में एक प्रायद्वीप है। यह भूमिखंड उत्तर-दक्षिण दिशा में स्थित है व टेमिनस एशियाई मुख्यभूमि के दक्षिणतम बिन्दु पर है। इस क्षेत्र में बर्मा, मलेशिया, सिंगापुर एवं थाईलैंड देश हैं।


title: ब्रज कुमार नेहरू

text: ब्रज कुमार नेहरू, आयसीएस (4 सितम्बर 1909 – 31 अक्टूबर 2001) एक भारतीय राजनयिक और संयुक्त राज्य अमेरिका में भारतीय राजदूत (1961-1968) थे। वो भारत के प्रथम प्रधानमंत्री जवाहरलाल नेहरू के चचेरे भाई बृजलाल और रामेश्वरी नेहरू के पुत्र थे।


title: ब्रज कुमार नेहरू

text: नेहरू का जन्म इलाहाबाद, उत्तर प्रदेश, भारत में हुआ। उनके पिता का नाम बृजलाल नेहरू एवं माँ का नाम रामेश्वरी देवी था। उन्होंने इलाहाबाद विश्वविद्यालय (भारत), द लंदन स्कूल ऑफ़ इकोनोमिक्स और ऑक्सफ़र्ड विश्वविद्यालय से शिक्षा प्राप्त की। उन्हें उनके विभिन्न क्षेत्रों में प्रतिष्ठित कार्य के लिए "जामिया पंजाब" (वर्तमान में पाकिस्तानी पंजाब में स्थित पंजाब विश्वविद्यालय) ने साहित्य में डॉक्ट्रेट की उपाधि प्रदान की। उनके पितामह (दादा) पण्डित नन्दलाल नेहरू, पंडित मोतीलाल नेहरू के बड़े भाई थे। वो भारत की भूतपूर्व प्रधानमंत्री इन्दिरा नेहरू-गांधी के चचेरे भाई थे। नेहरू को यूके में अपनी सहपाठी छात्रा मगदोलना फ़्रीडमैन से प्यार हो गया जो बाद में उनकी पत्नी बनीं। यूरोप के यहूदि समुदाय के दुर्व्यवहार ने उसके पिता को उसका नाम मगदोलना फोरबठ से बदले का संकेत किया। उसका उपनाम फ़ोरी था। विवाह के बाद उसने अपना नाम कश्मीरी पंडिताइन के तौर पर शोभा (फ़ोरी) नेहरू रख लिया।


title: ब्रज कुमार नेहरू

text: वे 1934 में भारतीय सिविल सेवा में चुने गये और भारत के सात राज्यों के राज्यपाल बने। सन् १९३४ से १९३७ के मध्य उन्हें पंजाब प्रान्त के विभिन गर्वनर पदों पर नियुक्ति दी गयी। उन्हें १९४५ के नव वर्ष सम्मान सूची में ब्रिटिश साम्राज्य का सर्वोच्च सम्मान के लिए चुना गया। नेहरू 1957 में वितीय मामलों के सचिव बने। उन्हें 1958 में भारत के वित विभाग का जनरल आयुक्त (विदेशी वित सम्बंध) नियुक्त किया गया। वे जम्मू और कश्मीर (1981–84), असम (1968–73), गुजरात (1984–86), नागालैण्ड (1968–73), मेघालय (1970–73), मणिपुर (1972–73) और त्रिपुरा (1972–73) के राज्यपाल रहे। 1991 में लोकसभाध्यक्ष दलबदल क़ानून के तहत तत्कालीन विदेश मंत्री विद्याचरण शुक्ल को लोकसभा सदस्यता से अयोग्य घोषित कर दिया गया था। तब सत्ताधारी समाजवादी जनता पार्टी के पास कोई ऐसा व्यक्ति नहीं था जिसे विदेश मंत्री बनाया जा सके। उस समय नेहरू को भारत का विदेश मंत्री बनने का आग्रह किया गया और साथ में यह भी कहा गया कि वो छह महीनों तक बिना कोई चुनाव लड़े इस पद पर बने रह सकते हैं। बाद में उनके लिए एक संसदीय सीट ढूंढ ली जाएगी। उनकी आत्मकथा के अनुसार उन्होंने अधिक उम्र होने के कारण इस प्रस्ताव को स्वीकार नहीं किया।


title: ब्रज कुमार नेहरू

text: नेहरू ने विश्व बैंक (1949) के कार्यकारी निदेशक के रूप में और वाशिंगटन में भारतीय दूतावास में वितमंत्री (1954) के तौर पर कार्य किया। उन्होंने 1958 में "एड इण्डिया क्ल्ब" (Aid India Club) के निर्माण में सहायता की, जो उन दाता देशों का एक संघ था जो भारत के विकास के लिए 2000000 $ दान करने के लिए प्रतिबद्ध थे। उन्होंने विभिन्न देशों में भारत के राजदूत के रूप में राजनयिक की भूमिका भी निभाई और १९५१ में उन्हें संयुक्त राज्य अमेरिका के महासचिव के पद का प्रस्ताव मिला जिसे उन्होंने त्याग दिया। नेहरू १९७३ से १९७७ तक लंदन में भारतीय उच्चायुक्त भी रहे।


title: ब्रज कुमार नेहरू

text: बृज १४ वर्षों के लिए संयुक्त राष्ट्र निवेश समिति के अध्यक्ष थे। उन्होंने द्वितीय विश्वयुद्ध के बाद क्षतिपूर्ति सम्मेलन में ब्रिटेन के साथ 'स्ट्रलिंग बेलेंश' वार्ता में भारत का प्रतिनिधित्व किया। संयुक्त राष्ट्र संघ के पूर्व महासचिव हैमरशोल्ड की हवाई दुर्घटना में मौत के बाद कई यूरोपीय देश चाहते थे कि बीके नेहरू को इस पद के लिए चुना जाए, लेकिन कृष्ण मेनन के मनाने पर उन्होंने इस पद को त्याग दिया। हालांकि बाद में उन्हें अपनी इस भूल का ऐहसास हुआ और बर्मा के यू थान को यह पद मिला।


title: ब्रज कुमार नेहरू

text: आपातकाल के दौरान वो निजी तौर पर इन्दिरा गाँधी से उसे हटाने का अनुरोध करते रहे लेकिन सार्वजनिक तौर पर उन्होंने आपातकाल का समर्थन किया। इसी प्रकार वर्ष 1983 में जब वो जम्मू कश्मीर के राज्यपाल थे तो राज्य के चुने हुए नेता फ़ारूक अब्दुल्लाह को बर्ख़ास्त करने के मुद्दे पर उनका इन्दिरा गांधी से मतभेद हो गया जिसके बाद उनका तबादला गुजरात कर दिया गया जहाँ पूरी तौर पर शराबबंदी लागू थी। जाने माने पत्रकार इंदर मल्होत्रा ने उनसे पूछा कि आपने तबादला स्वीकार करने के बजाए अपने पद से त्यागपत्र क्यों नहीं दे दिया? तो उन्होंने उत्तर दिया था, "मैं एक हद से ज़्यादा इंदिरा गांधी को नाराज़ नहीं कर सकता था।"


title: ब्रज कुमार नेहरू

text: नेहरू का ९२ वर्ष की आयु में ३१ अक्टूबर २००१ को भारतीय राज्य हिमाचल प्रदेश के कसौली नामक नगर में निधन हुआ। उनके शव को दाह संस्कार के लिए दिल्ली लाया गया और पवित्र सास्त्रानुसार मंत्रोचारण के बाद उनका दाह संस्कार कर दिया गया।


title: मेरी जंग

text: मेरी जंग 1985 में बनी हिन्दी भाषा की फ़िल्म है। इस फ़िल्म का निर्देशन सुभाष घई ने किया है। एन एन सिप्पी इस फ़िल्म के निर्माता हैं। यह 11 अगस्त 1985 में सिनेमाघरों में प्रदर्शित हुई थी। इसमें अनिल कपूर मुख्य भूमिका में हैं। अन्य कलाकारों में मीनाक्षी शेषाद्रि, नूतन, अमरीश पुरी, जावेद जाफ़री (अपनी पहली फिल्म में), ए.के. हंगल, इफ़्तिखार, खुशबू और परीक्षत साहनी है।


title: मेरी जंग

text: यह कहानी एक निम्न-मध्यम वर्गीय परिवार की है। जिसमें अरुण शर्मा (अनिल कपूर) 8 वर्ष का बालक और उनकी बहन कोमल वर्मा (खुशबू) 5 वर्ष की बालिका है। उनकी माता (नूतन) और पिता (गिरीश कर्नाड) हैं। वह सभी मिलकर शांति भरी जिंदगी जीते रहते हैं। उसके माता पिता उन्हें एक गाना "ज़िंदगी हर कदम एक नई जंग है, जीत जाएँगे हम, जीत जाएँगे हम तू अगर संग है' सिखाते हैं। जिससे वह जीवन में आने वाले सभी परेशानी का मुक़ाबला कर सकें।


title: मेरी जंग

text: अरुण के पिता को एक झूठे मृत्यु के प्रकरण में फंसा लिया जाता है। उसे वकील जीडी ठकराल (अमरीश पुरी) गुनहगार साबित कर देता है। उसे न्यायालय फांसी की सजा दे देता है। जब उसके पति को फांसी हो जाती है तो उसकी पत्नी दिमागी रूप से सदमे में आ जाती है। बाद में अरुण को पता चलता है की ठकराल ने कानून तोड़ कर यह प्रकरण जीता था और उसके पिता को सजा दिलाई थी। अरुण के घर और सामान को बेच दिया गया। इसके बाद वह कहीं जाकर एक सफल वकील बनने की कोशिश करने लगा। वह ठकराल के सभी प्रकरण को अच्छी तरह से अध्ययन करता था। ताकि भविष्य में उसे हरा सके।


title: मेरी जंग

text: एक दिन गीता श्रीवास्तव (मीनाक्षी शेषाद्री) उसके पास अपनी बहन के प्रकरण को लाती है। डॉ आशा माथुर (बीना) जिस पर एक मरीज को दवाई के द्वारा मारने का आरोप लगा होता है। पहले अरुण मना कर देता है। लेकिन जब गीता उसे वही बात कहती है जो उसके माँ ने कही थी। तो वह मान जाता है। वह आशा माथुर से मिलने पुलिस थाना जाता है। वह बताती है कि एक दिन उसके पास अस्पताल से कॉल आया था। आईसीयू में एक मरीज है। इसके बाद लेकिन उसके आते समय किसी ने दवाई कि बोतल की जगह विष रख दिया था। जिसके कारण मरीज कि मौत हो गई। आशा माथुर के पति दिनेश माथुर (परीक्षत साहनी) इस प्रकरण के लिए ठकराल से मिलते हैं। लेकिन वह मना कर देता है। अरुण दिनेश माथुर से मिलता है और कहता है कि वह इस प्रकरण को लड़ेगा। वह उससे विष के प्रभाव और समय के बारे में पूछता है। उसे पता लगता है कि इससे 2 से 15 मिनट में ही मौत हो सकती है। यह शरीर के प्रतिरोधक क्षमता पर निर्भर करता है।


title: मेरी जंग

text: प्रकरण शुरू होता है। इसके बाद विपक्ष का वकील बताता है कि इस मरीज की मौत जहर के कारण ही हुई है। उसके बाद अरुण कहता है कि इसमें जहर नहीं है। इसे सत्यापित करने हेतु वह स्वयं ही जहर पी लेता है। न्यायालय गीता कि बहन को बेकसूर कहता है। माथुर उसे अस्पताल ले जाता है। तब यह पता चलता है कि वह जहर था और कुछ ही समय से उसकी जान बची है। डॉ माथुर उसे अपने घर में उसके काम के लिए एक खाली चेक देता है। लेकिन अरुण उसे नहीं लेता। अरुण को वहाँ एक पियानो मिलता है जो उसके बचपन के समय का होता है। वह उसके बदले में उस पियानो को मांगता है। वह उसे पियानो दे देता है और उससे उसकी कहानी बताने के लिए कहता है। वह कहता है कि पिता के मृत्यु के पश्चात उसने कभी अपनी माँ को नहीं देखा।


title: मेरी जंग

text: ठकराल का बेटा विक्रम अरुण कि बहन कोमल को जाल में फँसाने के लिए चाल चलता है। उसे पता चलता है कि उसकी बहन भी उसी महाविद्यालय में पढ़ती है। वह उसे अपने नृत्य और अन्य प्रतिभाओं से पटाता है। उसकी यह चाल काम करती है और कोमल उससे प्यार करने लगती है। वह उसे भागने के लिए कहता है। जिससे उसके भाई कि इज्ज़त गिर जाये। लेकिन उस समय विक्रम कि एक पूर्व प्रेमिका विक्रम का वास्तविक चेहरा सामने ला देती है। विक्रम अपनी पूर्व प्रेमिका कि हत्या कर देता है जो माथुर परिवार कि गवाह होती है।


title: मेरी जंग

text: एक दिन माथुर अरुण के घर पर उसकी माँ की तस्वीर देखता है। वह अरुण को उसके बारे में बताता है कि वह जीवित है। उसे ठीक करने हेतु वह उसे अपने घर ले आता है। वह उसे ज़िंदगी हर कदम नामक गाना सुनता है। जल्द ही वह समय भी आ जाता है जब अरुण ठकराल के विरुद्ध प्रकरण लड़ता है। ठकराल अपने बेटे को बचाने के लिए उसकी माँ का अपहरण कर लेता है। अरुण और ठकराल के मध्य लड़ाई के दौरान ठकराल द्वारा उसके मित्र के बेटे पर गोली चल जाती है। इसके बाद उसे और उसके बेटे को जेल हो जाती है। अपने बेटे को न बचाने के कारण वह पागल हो जाता है।


title: पॉप म्यूज़िक

text: पॉप म्यूज़िक या पॉप संगीत (यह शब्द मूलतः 'पॉप्यूलर' यानी "लोकप्रिय" शब्द से निकला है) को आमतौर पर युवाओं के बाजार के अनुकूल और व्यावसायिक तौर पर रिकॉर्ड किये गए संगीत के रूप में समझा जाता है; इसमें अपेक्षाकृत छोटे और साधारण गाने शामिल होते हैं और नवीन तकनीक का इस्तेमाल कर मौजूदा धुनों को नए तरीके से पेश किया जाता है। पॉप म्यूज़िक में लोकप्रिय संगीत के अधिकांश रूपों के प्रभाव को देखा जा सकता है, लेकिन एक शैली के तौर पर ये विशेष रूप से रॉक एंड रोल और रॉक स्टाइल के बाद के रूपों से संबंधित है।


title: पॉप म्यूज़िक

text: हैच और मिलवर्ड ने पॉप म्यूज़िक को "एक ऐसे संगीत के तौर पर परिभाषित किया है जो लोकप्रिय, जैज़ और लोक संगीतों से भिन्न है।" हालांकि पॉप म्यूज़िक को अक्सर सिंगल्स चार्ट्स की ओर अधिक झुका हुआ माना जाता रहा है, चार्ट संगीत में केवल पॉप म्यूज़िक ही नहीं बल्कि हमेशा से ही शास्त्रीय, जैज़, रॉक और नए गानों सहित विभिन्न स्रोतों के गाने भी समाहित होते रहे हैं जबकि एक शैली के तौर पर पॉप म्यूज़िक की उपस्थिति तथा विकास आमतौर पर अलग से ही होता रहा है। इसलिए "पॉप म्यूज़िक" को एक अलग शैली के संगीत के तौर पर वर्णित किया जा सकता है जिसका केंद्र युवा बाजार होता है और जिसे अक्सर रॉक एंड रोल के एक सौम्य विकल्प के तौर पर देखा जाता है।


title: पॉप म्यूज़िक

text: "पॉप म्यूज़िक" शब्द को पहली बार 1926 में "लोकप्रिय अपील" वाले एक संगीत के तौर पर इस्तेमाल किया गया था। हैच और मिलवर्ड के मुताबिक 1920 के दशक के रिकॉर्डिंग इतिहास में कंट्री, ब्लूज और हिलिबिली संगीत सहित ऐसी कई घटनाएं हैं जिन्हें आधुनिक पॉप म्यूज़िक उद्योग के जन्म के तौर पर देखा जाता है।


title: पॉप म्यूज़िक

text: "ग्रोव म्यूज़िक ऑनलाइन" के अनुसार "पॉप म्यूज़िक" शब्द की "उत्पत्ति 1950 के दशक के मध्य में रॉक एंड रोल और उससे प्रभावित होने वाली युवाओं की नई संगीत शैली के एक वर्णन के रूप में हुई थी। ..". वहीं "ऑक्सफोर्ड डिक्शनरी ऑफ म्यूज़िक" में पॉप म्यूज़िक के बारे में लिखा गया है कि पहले इसे बड़ी संख्या में श्रोताओं को प्रभावित करने वाले कनसर्ट्स (संगीत समारोह) के तौर पर समझा जाता था। हालांकि 1950 के दशक के आखिर से पॉप को एक खास प्रकार के गैर-शास्त्रीय संगीत के रूप में जाना जाने लगा, आमतौर पर बीटल्स, द रोलिंग स्टोंस, आब्बा (ABBA) आदि जैसे कलाकारों द्वारा गाये गए गानों के रूप में." ग्रोव म्यूज़िक ऑनलाइन ने यह भी लिखा है कि ""1960 के दशक की शुरुआत में शाब्दिक तौर पर पॉप म्यूज़िक शब्द की तुलना इंग्लैंड के बीट संगीत से की जाती थी, जबकि अमेरिका में इसको 'रॉक एंड रोल'के समान समझा जाता था (जैसा कि अभी भी होता है).""चैंबर्स डिक्शनरी में "पॉप आर्ट" शब्द के समकालीन इस्तेमाल का वर्णन किया गया है। ग्रोव म्यूज़िक ऑनलाइन "के अनुसार "ऐसा प्रतीत होता है कि पॉप म्यूज़िक शब्द की उत्पत्ति पॉप आर्ट तथा पॉप कल्चर शब्दों से हुई है और यह एक पूर्णतया नए और अक्सर अमेरिकी, मी़डिया-संस्कृति संबंधित उत्पादों को इंगित करता है।"


title: पॉप म्यूज़िक

text: लगभग 1967 के बाद से रॉक संगीत की बजाय इस शब्द का अधिकाधिक उपयोग किया जाने लगा; इस विभाजन से दोनों ही शब्दों को सामान्य महत्व मिलने लगा. जहां रॉक लोकप्रिय संगीत की प्रमाणिकता और विस्तार की संभावनाओं की आकांक्षा करने लगा, वहीं पॉप ज्यादा व्यापारिक, सुलभ और सामयिक था। साइमन फ्रिथ के मुताबिक पॉप म्यूज़िक को कला के तौर पर नहीं बल्कि एक उद्यम के तौर पर तैयार किया गया है, जिसे सभी को आकर्षित करने के लिए डिजाइन किया गया है और ये न तो किसी विशेष जगह से आता है या न ही ये किसी विशेष पसंद की पहचान बना. "कमाई और व्यावसायिक सफलता को छोड़कर इसकी कोई अन्य महत्वपूर्ण महत्वाकांक्षा नहीं है।.. और संगीतमय अर्थ में यह मूलतः रूढ़िवादी है". पॉप म्यूज़िक को काफी उन्नत तरीके से (इसे रिकॉर्ड कंपनियों, रेडियो प्रोग्रामर्स और कनसर्ट प्रोमोटर तैयार करते हैं) तैयार किया जाता है।.. पॉप म्यूज़िक खुद से बनाया जाने वाला संगीत नहीं है, बल्कि यह पेशेवरों द्वारा बनाया और तैयार किया गया संगीत है".


title: पॉप म्यूज़िक

text: अपने पूरे विकास के दौरान पॉप म्यूज़िक लोकप्रिय संगीत की अन्य अधिकांश शैलियों से प्रभावित होता रहा है। शुरुआती पॉप म्यूज़िक की शैली भावनात्मक बैले से प्रभावित रही है, इसमें स्वर मधुरता का जो इस्तेमाल होता है वो ईसाई कहानियों और सोल संगीत से लिया गया है, वाद्यसंगीत का इस्तेमाल जैज, कंट्री और रॉक संगीत से, वाद्यवृंदकरण शास्त्रीय संगीत से, ताल नृत्य संगीत से, इलेक्ट्रॉनिक संगीत से समर्थन, हिप-हॉप से संगीत लय और हाल ही में रैप शैली से शब्दों को ग्रहण किया है।


title: पॉप म्यूज़िक

text: इसमें नवीन तकनीकों का भी इस्तेमाल किया गया है। 1940 के दशक में उन्नत डिजाइन के माइक्रोफोन से गाने की शैली और ज्यादा आत्मीय हुई और फिर दस या बीस साल बाद सिंगल्स के रिकॉर्ड के लिए सस्ते और टिकाऊ 45 आरपीएम ने पॉप म्यूज़िक के विस्तार के तरीके में क्रांति ला दी और इससे पॉप म्यूज़िक को 'एक रिकॉर्ड/रेडियो/फिल्मस्टार सिस्टम' में तब्दील होने में मदद मिली. 1950 के दशक के दौरान एक और बड़ा तकनीकी बदलाव बड़े पैमाने पर टेलीविजन की मौजूदगी थी जहां कार्यक्रमों के प्रसारण से पॉप कलाकार लोगों की नजर में आने लगे. 1960 के दशक में सस्ते और छोटे ट्रांजिस्टर रेडियो के आने से युवाओं को घर के बाहर भी पॉप म्यूज़िक सुनने का मौका मिलने लगा. 1960 के दशक से मल्टी-ट्रैक रिकॉर्डिंग और 1980 के दशक से डिजिटल सैंपलिंग को भी पॉप म्यूज़िक को सृजित करने और उसके विस्तार के तरीके के तौर पर इस्तेमाल किया गया। 1980 के दशक की शुरुआत में एमटीवी (MTV) जैसे संगीत टीवी चैनलों के आने से पॉप म्यूज़िक का प्रचार संभव हुआ। इन चैनलों ने माइकल जैक्सन, मैडोना और प्रिंस जैसे अति प्रसिद्ध कलाकारों को काफी बढ़ावा दिया.


title: पॉप म्यूज़िक

text: पॉप म्यूज़िक पर अमेरिकी और (1960 के दशक के मध्य से) ब्रिटिश संगीत उद्योग का ही प्रभाव रहा है, इन्ही का असर रहा है कि पॉप म्यूज़िक एक अंतर्राष्ट्रीय मोनोकल्चर की तरह बन गया, लेकिन ज्यादातर क्षेत्रों और देशों में पॉप म्यूज़िक की अपनी शैली है, कई बार स्थानीय विशेषताओं के साथ भी उसे पेश किया जाता है। इनमें से कुछ ट्रेंड्स (उदाहरण के लिए यूरोपॉप) ने इस शैली के विकास में काफी अहम भूमिका भी निभाई है।


title: पॉप म्यूज़िक

text: "ग्रोव म्यूज़िक ऑनलाइन" के मुताबिक "पश्चिम से प्राप्त पॉप शैली दुनिया भर में फैली, जिससे वैश्विक व्यापारिक संगीत संस्कृति में एक समानता बनी, चाहे वो स्थानीय शैलियों के साथ मिल गए हों या फिर कुछ हटकर अलग पहचान बनाई हो. जापान जैसे कुछ गैर-पश्चिमी देशों में पश्चिमी स्टाइल को समर्पित फलते-फूलते पॉप म्यूज़िक उद्योग का विकास हुआ और इसने अमेरिका को छोड़कर हर जगह कई सालों तक बड़ी संख्या में संगीत तैयार किया। पश्चिमी स्टाइल के पॉप म्यूज़िक का जो विस्तार हुआ है उसे मोटे तौर पर अमेरिकीकरण, सजातिकरण, आधुनिकीकरण, क्रियात्मक चोरी, सांस्कृतिक औपनिवेश और/या वैश्वीकरण की सामान्य प्रक्रिया की तरह परिभाषित किया जाने लगा.


title: पॉप म्यूज़िक

text: पॉप म्यूज़िक का मुख्य माध्यम गीत है, जो अक्सर दो से ढाई और तीन से साढ़े तीन मिनट लंबे होते हैं, जिसमें आमतौर पर समानरूप से और आकर्षित करने वाले लय, एक मुख्यधारा की शैली और एक सामान्य पारंपरिक संरचना होती हैं। इस शैली के सामान्य प्रकारों की बात करें तो उनमें वर्स-कोरस फॉर्म और थर्टी-टू-बार फॉर्म शामिल है, जहां मधुर सुर और आकर्षित करने वाले हुक्स के साथ ही ऐसा कोरस भी होता है जो गाने की लय और ताल के साथ चल सके. सीमित हार्मोनिक संगत के साथ ताल और मेलोडी साधारण ही होते हैं। आमतौर पर आधुनिक पॉप म्यूज़िक के गाने सामान्य विषयवस्तु पर केंद्रित होते हैं, जो अक्सर प्यार और रोमानी रिश्ते हो सकते हैं, लेकिन इनके उल्लेखनीय अपवाद भी होते हैं।


title: पॉप म्यूज़िक

text: पॉप म्यूज़िक में जो सुरीलापन है वो अक्सर "शास्त्रीय यूरोपीय शैली की वजह से है, हालांकि वह और अधिक साधारण होता है।" इसमें सामान्यतः बार्बरशॉप हार्मनी (अर्थात, सेकंडरी डॉमिनेंट हार्मनी से डॉमिनेंट हार्मनी तक जाना और उसके बाद टॉनिक तक जाना) तथा ब्लूज स्केल-प्रभावित हार्मनी शामिल होती हैं। "1950 के दशक के बाद से सर्किल-ऑफ-फिफ्थ्स पैराडाइम के प्रभाव में कमी आई है। रॉक एंड सोल की लयबद्ध भाषायें सबसे प्रभावी क्रिया के संपूर्ण प्रभाव से दूर जाने लगी है।.. कुछ अन्य चलन भी हैं (जिन्हें संभवतः एक कम्पोजिंग उपकरण के रूप में गिटार के इस्तेमाल में देखा जा सकता है) -- जैसे पेडल-पॉइंट हार्मनी, डाईटोनिक स्टेप द्वारा रूट मोशन, मोडल हार्मोनिक तथा मेलोडिक ऑर्गनाइजेशन - जो फंक्शनल टोनेलिटी से परे एक ऐसे टोनल भाव को इंगित करते हैं जो कम दिशापरक तथा मुक्त रूप से प्रवाहित होता प्रतीत होता है।


title: राचा (फ़िल्म)

text: राचा (), 2012 की भारतीय तेलुगु-भाषा की एक्शन फ़िल्म है, जिसे संपत नंदी द्वारा निर्देशित किया गया है और परचुरी ब्रदर्स द्वारा सह-लिखित है। आर.बी. चौधरी द्वारा निर्मित, एन.वी. प्रसाद और पारस जैन के साथ मिलकर अपने बैनर मेगा सुपर गुड फिल्म्स के तहत, इसमें राम चरण और तमन्ना प्रमुख भूमिकाओं में हैं, जिसमें मुकेश ऋषि, देव गिल और कोटा श्रीनिवास राव प्रतिपक्षी हैं। फिल्म में अजमल आमिर और आर पर्थिएपन की तेलुगु की शुरुआत है, जो एक महत्वपूर्ण कैमियो उपस्थिति बनाते है।


title: राचा (फ़िल्म)

text: फिल्म एक जुआरी राज द्वारा चैत्रा, एक मेडिकल छात्र, को उसके साथ प्यार करने के लिए किए गए प्रयासों पर केंद्रित है, जिसमें उसे एक शर्त के हिस्से के रूप में उसके प्रतिद्वंद्वी जेम्स द्वारा चुनौती दी गई है। राज अपने दत्तक पिता के लिवर प्रत्यारोपण के खर्चों को पूरा करने की चुनौती को स्वीकार करता है, लेकिन बाद में उसे पता चलता है कि वह जेम्स और चैत्रा द्वारा एक उद्देश्य के लिए फंस गया है।


title: राचा (फ़िल्म)

text: फिल्म का संपादन गौतम राजू ने किया था; समीर रेड्डी ने छायांकन प्रदान किया; मणि शर्मा ने फिल्म के स्कोर और साउंडट्रैक की रचना की। 320 मिलियन के बजट पर निर्मित, प्रिंसिपल फोटोग्राफी जून 2011 में शुरू हुई और इसे पूरे एशिया में विभिन्न स्थानों पर शूट किया गया, मुख्य रूप से भारत के तेलंगाना, आंध्र प्रदेश, तमिलनाडु के अलावा श्रीलंका और बैंकॉक। इसे चीन की अंजी काउंटी में भी शूट किया गया था और यह ऐसा करने वाली पहली तेलुगु फिल्म थी।


title: राचा (फ़िल्म)

text: यह फिल्म आलोचकों की मिश्रित समीक्षाओं के साथ 5 अप्रैल 2012 को दुनिया भर में रिलीज़ हुई थी। हालांकि, फिल्म ने वैश्विक बॉक्स ऑफिस पर अपने जीवनकाल में 450 मिलियन की हिस्सेदारी एकत्र की और वर्ष की सबसे अधिक कमाई वाली तेलुगु फिल्मों में से एक बन गई। फिल्म को 60 वें फिल्मफेयर पुरस्कार दक्षिण में चार नामांकन मिले, जहां इसने सर्वश्रेष्ठ कोरियोग्राफी के लिए पुरस्कार जीता। इसने दूसरा दक्षिण भारतीय अंतर्राष्ट्रीय फिल्म पुरस्कार में पाँच नामांकन प्राप्त किए लेकिन कोई भी जीत नहीं पाया।


title: राचा (फ़िल्म)

text: राचा को तमिल में रगलाई और मलयालम में रक्षा के रूप में डब किया गया था। पूर्व को 6 अप्रैल 2012 को रिलीज़ किया गया था जबकि बाद को एक सप्ताह बाद रिलीज़ किया गया था। दोनों डब संस्करण व्यावसायिक रूप से सफल रहे। फिल्म को 2014 में बेटिंग राजा के रूप में हिन्दी में डब किया गया था।


title: भाषा सम्मान पुरस्कार

text: भाषा सम्मान पुरस्कार एक भारतीय साहित्यिक पुरस्कार जो हर साल प्रदान किया जाता है। इस पुरस्कार के वितरण का प्रारंभ साहित्य अकादमी ने १९९६ से किया। साहित्य अकादमी मान्यता-प्राप्त २४ भारतीय भाषाओं में साहित्य अकादमी पुरस्कार प्रदान करती है। इसलिए भाषा सम्मान पुरस्कार को गैर-मान्यता प्राप्त भाषाओं में साहित्यिक रचनात्मकता के साथ ही शैक्षिक अनुसंधान को स्वीकार और बढ़ावा देने के लिए स्थापित किया गया था। यह लेखकों, विद्वानों, संपादकों, संग्रहकर्ताओं, कलाकारों या अनुवादकों को प्रस्तुत किया जाता है जिन्होंने संबंधित भाषाओं के प्रचार, आधुनिकीकरण या संवर्धन में काफी योगदान दिया है।


title: भाषा सम्मान पुरस्कार

text: सन्मान में एक पुरस्कार पट्टिका के साथ १ लाख रुपये दिये जाते है। १९९६ में पुरस्कार की धनराशी रुपये २५,००० थी। ये सन २००१ में बढ कर रुपये ४०,०००, सन २००३ में रुपये ५०,०००, और सन २००९ में १ लाख रुपये हुई। यह सम्मन प्रत्येक वर्ष ३-४ व्यक्तियों को विभिन्न भाषाओं में दिए जाते हैं जो कि विशेषज्ञों की समितियों की सिफारिश के आधार पर होता है।


title: रायसिंहनगर

text: रायसिंहनगर (Raisinghnagar) भारत के राजस्थान राज्य के श्रीगंगानगर ज़िले में स्थित एक नगर और नगर पालिका है।


title: रायसिंहनगर

text: रायसिंहनगर २५२ मीटर (८३० फीट) की औसत ऊंचाई पर स्थित है। इसका क्षेत्रफल लगभग ०५ वर्ग किलोमीटर है। शहर का उ.पू. भाग सिंचित है जबकि दक्षिण पश्चिमी भाग कुछ रेतीला समतल है। यहां गंगनहर के पानी से सिंचाई होती है।


title: रायसिंहनगर

text: यह शहर पहले पंवार समुदाय के बहुमत के कारण "पंवारसर" नाम से जाना जाता था। यह शहर पूर्णतया २०वीं सदी की देन हैं। इसके पुराने नाम 'पंवारसर' से ही इसके पास से गुजरने वाली नहर का नाम भी "पीएस वितरिका" रखा गया था। लेकिन बाद में राजा रायसिंह के नाम पर शहर का नाम "रायसिंहनगर" कर दिया गया। श्री गंगानगर जिले के शहरों व तहसीलों के नाम तत्कालीन बीकानेर रियासत के राजाओं के नाम पर रखें गये है। रायसिंहनगर का रेलवे स्टेशन भारत के लिए पाकिस्तान से रेल लाइन का पहला स्थानक (स्टॉप) था। यहां स्वतंत्रता सेनानी बीरबल सिंह ढालिया का स्मारक है जिन्होंने अंग्रेजों व बीकानेर रियासत के विरोध में तिरंगा लहराया था और फिर पुलिस की गोली खाकर शहीद हुए थे।


title: रायसिंहनगर

text: २०११ की भारत की जनगणना के अनुसार रायसिंहनगर की जनसंख्या २८,३३० है। रायसिंहनगर नगरपालिका में कुल जनसंख्या में पुरुष ५३.२५% और महिलाएँ ४६.७५% है। रायसिंहनगर की औसत साक्षरता दर ६०% है। जिसमें पुरुष साक्षरता ७४% है और महिला साक्षरता ६०% है। रायसिंहनगर में, कुल जनसंख्या के १५% की उम्र ६ वर्ष से कम है।


title: रायसिंहनगर

text: नगर में सर्वाधिक ८७.२१% हिंदू , १०.२४% सिक्ख और १.५१% मुसलमान व १.०४% अन्य समुदाय निवास करते हैं। हिंदुओं में प्रमुख समुदाय नायक, मेघवाल, अग्रवाल, बरनवाल, जीनगर , खंडेलवाल, कुमावत (क्षत्रिय), महेश्वरी, कुम्हार, सुनार, नाई(सैन), बिश्नोई, सुथार, बावरी, मजबी,ब्राह्मण, सिकलीगर लुहार, आदि हैं। सिक्खों की भी कई जातियां निवास करती हैं।


title: गूगल टेक्स्ट-टू-स्पीच

text: गूगल टेक्स्ट-टू-स्पीच अपने एंड्रॉयड ऑपरेटिंग सिस्टम के लिए गूगल द्वारा विकसित एक पटल-पाठक (स्क्रीन रीडर) अनुप्रयोग है। यह ऍप्लीकेशन सॉफ्टवेयर को स्क्रीन पर पाठ को पढने (बोलने) का अधिकार देता है। र्तमान में, समर्थित भाषाएँ, कैंटोनीज़ (हांगकांग), चीनी (चीन), डच, अंग्रेज़ी (भारत), अंग्रेजी (यूनाइटेड किंगडम), अंग्रेजी (संयुक्त राज्य अमेरिका), फ्रेंच, जर्मन, हिंदी, इंडोनेशियाई, इतालवी, जापानी, कोरियाई शामिल पोलिश, रूसी पुर्तगाली (ब्राजील), स्पेनिश (स्पेन), स्पेनिश (संयुक्त राज्य अमेरिका) थाई (थाइलैंड), और तुर्की (तुर्की) है।


title: आस्रव

text: जैन दर्शन के अनुसार, आस्रव संसार का एक तत्त्व अथवा एक मूल यथार्थ हैं। यह आत्मा के कर्म करने के पीछे मन और शरीर के प्रभाव को संदर्भित करता हैं। जैन धर्म में, कर्म की प्रक्रिया सात सत्य या मौलिक सिद्धांतों (तत्त्व) पर आधारित हैं, जो मानव दुर्दशा समझाते हैं।उन सात में से, चार - आश्रव, बंध, संवर और निर्जरा - कर्म की प्रक्रिया से जुड़े हुएँ हैं। भारतीय दर्शन की दूसरी परंपराओं में भी आत्मा को मलिन करनेवाले तत्व आश्रव (पालि:"आशव") के नाम से अभिहित किए गए हैं। उनके स्वरूप के विस्तार में भेद होते हुए भी यह समानता है कि आश्रव चित्त के मल है जिनका निराकरण आवश्यक हैं।


title: आस्रव

text: मन, वचन और काया की सहायता से आत्मप्रदेशों में गति होना जैन धर्म में 'योग' कहलाता है और इसी योग के माध्यम से आत्मा में कर्म की पुद्गलवर्गणाओं का जो संबंध होता है उसे आस्रव कहते हैं। आस्रव के दो भेद हैं :


title: आस्रव

text: सभी शरीरधारी आत्माओं को ज्ञानावरणादि कर्मों का (आयुकर्म के अतिरिक्त) हर समय बंध होता रहता है। मोह, माया, मद, क्रोध, लोभ आदि से ग्रस्त आत्माओं को सांपरायिक आस्रव (शुभाशुभ फल देनेवाले कर्मों का होना) होता है और जो आत्माएँ क्रोधादि रहित हैं उन्हें ईयापथ आस्रव (फल न देनेवाले कर्मों का होना) होता है।


title: अजरक

text: अरजक () सिन्ध, कच्छ, तथा बाड़मेर आदि में निर्मित एक विशेष प्रकार की ब्लॉक-प्रिन्ट की गयी शाल का नाम है। इन शालों की डिजाइन और पैटर्न कुछ विशेष होती है। इनको बनाने में उपयोग किये जाने वाले सामान्य रंग ये हैं- नीला, लाल, काला, पीला और हरा। समय के साथ अरजक सिन्धी संस्कृति एवं परम्परा की पहचान बन चुका है।


title: मशीन मिस्त्री

text: मशीन मिस्त्री (machinist) उस व्यक्ति को कहते हैं जो मशीनी औजारों (machine tools) का उपयोग करके कलपुर्जे बनाता है या उनमें संशोधन करना है। वह प्रायः धातु के कलपुर्जे बनाता है। मशीन मिस्त्री के द्वारा किये जाने वाले कार्यों को मशीनिंग (machining) कहते हैं।


title: मोहित सूरी

text: मोहित सूरी (जन्म: 11 अप्रैल 1981) एक भारतीय फ़िल्म निर्देशक हैं, जिन्हें मुख्यतः फ़िल्म कलयुग (2005) और आवारापन (2007) के लिए जाता है। उनके चाचा निर्देशक महेश भट्ट हैं और इमरान हाशमी और पूजा भट्ट चचेरे भाई हैं।


title: मोहित सूरी

text: उन्होंने ३ अर्ध-उत्तर कथा फ़िल्में , मर्डर २ (2011) और आशिकी २ (2013) निर्देशित की हैं। जिनके प्रथम भाग को निर्देशित नहीं किया।


title: मोहित सूरी

text: उन्होंने अपना कैरियर सहायक निर्देशक के रूप में शुरू किया और 2005 की फ़िल्म ज़हर में निर्देशक के रूप में कार्य आरम्भ किया जिसे एक मध्यम सफलता मिली। इसके पश्चात उन्होंने कलयुग में जारी रखा।


title: मोहित सूरी

text: उनकी बहन स्माइली सूरी कलयुग और क्रूक नामक फ़िल्मों में काम कर चुकि हैं। उन्होंने २९ जनवरी २०१३ को उदिता गोस्वामी से विवाह किया।


title: टिल्ला जोगियाँ

text: टिल्ला जोगियाँ () पाकिस्तान के पंजाब प्रान्त के मध्य भाग में स्थित नमक कोह पर्वतमाला के पूर्वी भाग में एक ९७५ मीटर (३,२०० फ़ुट) ऊँचा पहाड़ है। यह नमक कोह शृंखला का सबसे ऊँचा पहाड़ भी है। प्रशासनिक रूप से टिल्ला जोगियाँ झेलम ज़िले में स्थित है और उस ज़िले का सबसे ऊँचा स्थान है। क्योंकि यह आसपास के सभी इलाक़ों से ऊँचा है इसलिए यहाँ से दूर-दूर तक देखा जा सकता है। नीचे से भी इसे चार ज़िलों - झेलम, चकवाल, गुजरात और मंडी बहाउद्दीन - के लोग देख सकते हैं।


title: टिल्ला जोगियाँ

text: पंजाबी भाषा में टिल्ला जोगियाँ का अर्थ 'योगियों का टीला' है और यह पहाड़ हजारों सालों से एक हिन्दू तीर्थ स्थल रहा है। माना जाता है कि यहाँ पर सन् १०० ईसापूर्व के आसपास एक हिन्दू मठ बनाया गया था। यहाँ गुरु गोरखनाथ के अनुयायी रहा करते थे जिन्हें अपने कान छिदवा लेने के कारण 'कानफटे जोगी' कहा जाता था। इसकी ऊँचाई के कारण श्रद्धालु इस पर चढ़ा करते थे और योगी अक्सर यहाँ अपना डेरा लगते थे क्योंकि यहाँ सुबह के वक़्त सूरज की किरणें सबसे पहले पड़ती हैं। इसके महत्व के कारण सम्राट अकबर भी एक दफ़ा इसका दौरा करने आए थे। यहाँ आज भी मंदिरों का एक जमघट्टा है जिसमें कम-से-कम तीन स्नानघर और दो छोटे बांधों के साथ-साथ और भी जल-वितरण का बंदोबस्त है।


title: टिल्ला जोगियाँ

text: प्राचीन काल से ही टीला गुरु गोरक्षनाथ मंदिर को भारत में योगियों का परम पावन तीर्थस्थल माना जाता है जिस कारण इस टीला गुरु गोरक्षनाथ मंदिर का पौराणिक महत्व भी है। टीला गुरु गोरक्षनाथ हिमाचल पर्वत की ही शाखा समझा जाता है तथा यह भी मान्यता है कि शिव-पार्वती कई बार भ्रमण करते-करते इस टीले पर जाकर विश्राम करते थे। इस टीले को बाल गुदाई और लक्ष्मण का टीला भी कहा जाता है जो अब पाकिस्तान में है। जनश्रुति के अनुसार पूर्व कल्प में जब सती का दूसरे जन्म में भगवान शिव से विवाह हुआ था तो शिव की बारात इसी गुरु गोरक्षनाथ टीले से चली थी तथा त्रेतायुग में राम अवतार के बाद अपने अंतिम चरण में लक्ष्मण योगी बनकर टीले में आए और उन्होंने गोरक्षनाथ का शिष्यत्व ग्रहण कर लिया था। अनेक श्रद्धालु आस्थावश इस टीले को टिल्ला भी कहते हैं। नाथ संप्रदाय में धूने का बहुत अधिक महत्व है जिस कारण हर योगी के मठ या आश्रम में धूने का स्थान जरूर बना रहता है जिसे नाथजी का धूना कहा जाता है। श्रद्धालुओं को इसी धूने की भभूति प्रसाद के रूप में दी जाती है। टीले के भवन में भी गोरक्षनाथ का धूना स्थित था। श्रद्धालुओं की धारणा है कि सर्वप्रथम गोरक्षनाथ ने टीले के स्थान पर ही धूना जलाया था और तभी से वह धूना उसी स्थान पर स्थित है। जब गोरक्षनाथ टीले का स्थान छोड़कर जाने लगे तो योगियों ने गोरक्षनाथ से प्रार्थना की कि आपके जाने के बाद इस स्थान का महत्व कैसे प्रतीत होगा। तबगोरक्षनाथ ने जलते धूने में से एक लकड़ी निकाली और उस स्थान पर एक किल्ला गाड़ दिया। बाद में उस लकड़ी ने एक वृक्ष का रूप धारण कर लिया जिसकी दो बड़ी टहनियां एक सूखी और दूसरी हरी बन गई। इस विषय में कहावत है :


title: टिल्ला जोगियाँ

text: इस टीले के बारे में गोरखनाथ ख़ुद कह गए थे कि जब तक यह किल्ला इस स्थान पर स्थापित रहेगा, तक तक इस टीले का मठ सुरक्षित रहेगा। जब इस किल्ले की हरी टहनी भी सूख जाएगी तो यह स्थान भी परिवर्तित हो जाएगा। भारत के विभाजन तक वह वृक्ष अपने स्थान पर यथावत स्थित था तथा हिन्दू और मुसलमान सभी टीले के प्रति तथा योगियों में गहरी आस्था रखते थे।


title: टिल्ला जोगियाँ

text: टीले की गद्दी पर वर्ष १९२० में पीर कलानाथ जी आसीन हुए थे और उन्हीं के समय में वर्ष १९४७ में भारत व पाकिस्तान का विभाजन हुआ। भारत आने के बाद अम्बाला शहर की सब्ज़ी मंडी के निकट वर्ष १९५१ में गुरु गोरक्षनाथ में आस्था का विस्तार करते हुए एक भवन ख़रीदा गया जिसे टीले की दरगाह अथवा गद्दी का स्थान माना जाता है। अंबाला के ऐतिहासिक व पौराणिक टीला गुरु गोरक्षनाथ मंदिर में शिवरात्रि और गुरु पूर्णिमा पर्व बड़ी धूमधाम से मनाया जाता है।


title: टिल्ला जोगियाँ

text: पीर कलानाथ जी के बाद पीर समुंद्रनाथ जी वर्ष १९५२ से लेकर १९६६ तक गद्दीनशीन रहे। उनके बाद पीर श्रद्धानाथ जी १९९१ तक गद्दीनशीन रहे। सन् १९९१ में पीर श्रद्धानाथ जी ब्रह्मलीन हो गए तथा उनकी समाधि वहीं पर बना दी गई। माना जाता है कि इस समाधि पर जो भी भक्त सच्ची आस्था से आकर मन्नत मांगता है, उसकी मनोकामना पूर्ण होती है। लोक मान्यता है कि यहाँ संतानहीन महिलाएँ आती हैं जो अपनी ख़ाली झोली भरके जाती हैं। इस समय पीर पारसनाथ जी टीला गुरु गोरक्षनाथ में गद्दीनशीन हैं और टीले की परंपराओं को जारी रख रहे हैं।


title: टिल्ला जोगियाँ

text: वारिस शाह ने अपनी प्रसिद्ध पंजाबी प्रेम-गाथा 'किस्सा हीर-रांझा' में बताया है कि बीच में हीर से अलग होने से तिलमिलाया हुआ रांझा शान्ति पाने के लिए इस हिन्दू मठ की शरण में आ गया था और उसने गोरखनाथ के अन्य भक्तों की तरह अपने कान भी छिदवा लिए थे। रांझे के सबसे पहले टिल्ला जोगियाँ पर चढ़कर गोरखनाथ जी का चेला बनने के प्रयास का वर्णन ऐसे किया:


title: भारतीय आम चुनाव, 1998

text: आम चुनाव में आयोजित की गई भारत 1998 में, सरकार के बाद निर्वाचित 1996 में ढह गई और 12 वीं लोक सभा बुलाई गई थी. नए चुनाव कहा जाता था जब भारतीय राष्ट्रीय कांग्रेस (INC) को छोड़ दिया संयुक्त मोर्चा सरकार से नेतृत्व I. K. Gujralके बाद, वे मना कर दिया ड्रॉप करने के लिए क्षेत्रीय द्रविड़ मुनेत्र कड़गम (डीएमके) पार्टी से सरकार के बाद द्रमुक से जुड़ा हुआ था पर एक जांच पैनल के लिए श्रीलंका अलगाववादियों के लिए दोषी ठहराया हत्या के राजीव गांधी. के परिणाम में नए चुनाव भी सामने दुविधा की स्थिति, के साथ कोई पार्टी या गठबंधन बनाने में सक्षम एक मजबूत बहुमत है । हालांकि भारतीय जनता पार्टी's अटल बिहारी वाजपेयी तुरन्त अपने स्थान के प्रधानमंत्री से समर्थन मिलने के 286 सदस्यों में से 545, सरकार फिर से ढह देर से 1998 में जब ऑल इंडिया अन्ना द्रविड़ मुनेत्र कड़गम, साथ 18 सीटें, वापस ले लिया और उनके समर्थन है । इस एक वोट के लिए नेतृत्व के विश्वास प्रस्ताव संसद में, जहां सरकार द्वारा खो 272-273 (1 वोट) और इस प्रकार के लिए अग्रणी, नई सामान्य चुनाव में 1999. यह भी पहली बार चिह्नित आजादी के बाद से है कि भारत की लंबे समय से संचालन पार्टी, कांग्रेस, जीतने में विफल बहुमत लगातार दो चुनाव.


title: कौमोदकी

text: कौमोदकी श्री विष्णु की गदा का नाम है। आलवार सन्तों की परम्परा में भूतत्तालवार को कौमोदकी का अवतार बताया गया है। चित्रों में विष्णु को दाहिने हाथ में गदा धारण करते हुए दिखाया जाता है। वहीं कुछ शिल्पों में कौमोदकी गदानारी या गदादेवी के रूप में विष्णु के बराबर खड़ा दिखाया जाता है। श्री कृष्ण को भी विराट रूप में कौमोदकी धारण करते हुए दिखाया गया है। कभी-कभी इसे मत्स्य, कुर्म, वराह एवं नरसिंह के हाथ में भी दिखाया जाता है। महाभारत के अनुसार वरुण ने श्री कृष्ण को कौमोदकी प्रदान की थी।


title: कौमोदकी

text: यह तथ्य अज्ञात है कि कौमोदकी को उसका नाम कहाँ से मिला। कुछ कथाओं के अनुसार उसे कुमुद (नीले रंग के कमल) से यह नाम प्राप्त हुआ है। वहीं अन्य वर्णनों के अनुसार उसे यह नाम विष्णु के लिए प्रयुक्त एक विशेषण कौमोदक से प्राप्त हुआ है। इसका एक पर्यायवाची कौमुदी (धरती पर सुख) भी हो सकता है।


title: कौमोदकी

text: गदा सबसे पहले साथी के रूप में विष्णु के साथ मल्हाड़, मध्य प्रदेश के एक शिल्प में चित्रित है जो दो सौ ई.पू. का है। सबसे पुरानी प्रतिमाओं में से एक जो कुषाण वंश (तीन सौ से पिचत्तर ई.पू.) के समय की है और मथुरा के पास से प्राप्त हुई है उसमें गदा इतने कलात्मक रूप से चित्रित नहीं की गई है जैसे कि वह बाद के शिल्पों में है। वहाँ वह बिलकुल साधारण दिखाई है- ऊपरी हिस्सा गोल और भारी मूठ जिसे उन्होंने अपने पीछे के ऊपरी हाथ में पकड़कर कंधे पर उठाया हुआ है। एक और कुषाण शिल्प में गदा की मूठ को लगभग विष्णु की लंबाई जितना ही दिखाया गया है और उसे उन्होंने अपने ऊपरी दाऐं हाथ में पकड़ा हुआ है। उसे एक लंबे मूसल के जैसा दिखाया है। झूसी की एक वैसी ही प्रतिमा में और पश्चिम भारत की शुरूआती प्रतिमाओं में उन्हें ऊपरी दाऐं हाथ में उसे पकड़े हुए या उसके बल खड़े होते दिखाया है। उसके बाद गदा को दूसरे हाथों में दिखाया जाने लगा। विष्णु के चौबीस अवतारों में गदा को अलग-अलग हाथों में पकड़े दिखाया गया है। जहाँ गदा को पकड़ने वाले हाथ बदले वहीं गदा की बनावट भी बदल गई। गत मध्यकालीन कला में मुख्यतः पाल कला में (आठवीं से बारहवीं शताब्दी ई.पू.) गदा के मूठ का आकार बाँसुरी जितना कर दिया गया और ऊपरी हिस्से को अत्यंत सजा हुआ रूप दिया गया।


title: कौमोदकी

text: उत्तर प्रदेश में मूठ बहुत पतली और ऊपर तक खिंची हुई है और ऊपरी हिस्सा (गदा) को बाँसुरियों द्वारा चित्रित किया गया है। चालुक्य गदा मोटी और पीपे के आकार की है और पल्लव गदा को पूर्णतः मोटी चित्रित की गई है। चोला शिल्प में गदा पतली परंतु और उभरी हुई और भागित है।


title: कौमोदकी

text: विष्णुधर्मोत्तर पुराण के अनुसार जहाँ शंख और चक्र विष्णु के ऊपरी हाथों में हैं, निचले हाथ दो बौनों के ऊपर विश्राम कर रहे हैं: मानवीकृत चक्र और गदा। गदा का मानवीकरण एक पतली कमर वाली स्त्री के रूप में किया गया है जिसने हाथ में चँवर पकड़ा हुआ है और वह आभूषणों से सज्जित है, विष्णु का दाँया हाथ उसके शीश पर रखा है। चक्र विष्णु की बाँईं ओर एक पुरुष के रूप में खड़ा है। मानवीकृत शस्त्र जिन्हें आयुधपुरुष (या शस्त्रदेव) कहा जाता था गुप्त काल (तीन सौ बीस से पाँच सौ पचास ई.पू.) में जन्मे। एक गुप्ता विष्णु उदयगिरि की गुफाओं में विष्णु को गदादेवी और मानवीकृत चक्र के साथ चित्रित करता है। गदानारी की विष्णु (मुख्यतः विष्णु के चतुर्मुखी रूप: वैकुंठ चतुर्मूर्ति) के साथ प्रतिमाऐं अधिकार कश्मीर से प्राप्त होती हैं। वो अपने हाथ में चँवर पकड़े हुए होती है और अपने स्वामी को प्रेमपूर्वक देखती है जिनका हाथ उसके शीश पर रखा होता है। वो अपने शीशे पर मुकुट धारण करती है और एक सुंदर केश-विन्‍यास शैली के अलावा वह एक टोली पहने हुए हो सकती है या वह एक नग्न कबंध के साथ चित्रित की जा सकती है। उसे एक गंदा से प्रकट होते हुए दिखाया जाता है। गदादेवी को एक बौने के रूप में या एक साधारण स्त्री (जैसा कि गुप्ता देवगढ़ मन्दिर के शेषाश्रयी विष्णु मण्डप में किया गया है) के रूप में चित्रित किया जा सकता है। कौमोदकी का एक गदा पकड़ने का रूपांकन मुख्यतः उत्तर प्रदेश और बंगाली कला में मिलता है। अंशतः परिवर्तित चित्र में कौमोदकी विष्णु के बराबर अञ्जलि मुद्रा में हाथ जोड़े खड़ी है और गदा उसके मुकुट का एक भाग है या उसके शीश पर शस्त्र का एक चिह्न है (जैसा कि चोला काल की अधिकतर ताँबे की मूर्तियों में है।)


title: उपला

text: उपले या कंडे या गोइठा को गाय या भैंस के गोबर को हाथ से आकार देकर और फिर धूप में सुखाकर तैयार किया जाता है। गीले गोबर को आम तौर पर ग्रामीण महिलाएं हाथ से आकार देती हैं और यह प्रक्रिया उपले पाथना कहलाती है। सूखने के पश्चात इनका भंडारण एक गोबर और भूसे से बनी कोठरी जिसे बिटौरा कहते हैं में किया जाता है। इनका उपयोग ग्रामीण क्षेत्रों में खाना पकाने में प्रयुक्त होने वाले ईंधन के रूप में लकड़ियों के साथ या बिना लकड़ियों के किया जाता है।


title: उपला

text: उपले दो प्रकार के होते हैं, गाय के गोबर के अथवा भैंस के गोबर के । हिंदू धर्म में गाय पूजनीय होती है अत: गाय के गोबर के उपले हिंदू धर्म में बहुत ही शुभ माने गए हैं, इनसे हवन पूजन आदि कार्य करने पर अत्यंत ही शुभ फल प्राप्त होता है। ग्रहण लगने पर उपलो को द्वार और खिड़की पर रखने से घर में ग्रहण का दुष्प्रभाव नहीं होता है, एवं वातावरण में शुद्धता रहती है।


title: उपला

text: भारत के प्रत्येक ग्रामीण क्षेत्र में या गौशालाओं में उपले आसानी से प्राप्त हो जाते हैं, पशु पालक उपलो का निर्माण कर बाजार में बेचते भी हैं। भारतीय बाजार में उपले आसानी से उपलब्ध हो जाते हैं।


title: उपला

text: यह ईंधन का एक अच्छा स्त्रोत है, वह बहुत ही आसानी से उपलब्ध भी है। उपलो पर बना भोजन अत्यंत ही स्वादिष्ट व शुद्ध माना जाता है, प्रत्येक भारतीय इसे बड़े स्वाद से खाते है।


title: बखत बली

text: शाहगढ़ रियासत पन्ना नरेश छत्रसाल ने अपने बड़े पुत्र हृदय साल को  1732 में सौंपी रितेश शाह के बड़े पुत्र सौभा सिंह 1739 में पन्ना रखे राजा बने Shobha Singh ne 1744 में यह रियासत मराठा सूबेदार पृथ्वीराज को सौंप दी जिससे ₹300000 की आय होती थी पृथ्वीराज के बाद उनके पुत्र हरी सिंह यहां के राजा बने निसंतान होने के कारण हरि सिंह ने अपने भतीजे मर्दन सिंह को  गोद लिया मदन सिंह ने 1784 से 1810 तक रियासत पर शासन कियाl इनके पुत्र अर्जुन सिंह थे जिन्होंने 1842 तक शासन किया|  अर्जुन सिंह के भतीजे    बख्त बली थे !  यह अर्जुन सिंह के भाई तखत सिंह के पुत्र थे इन्होंने बुंदेला विद्रोह में {1842} अंग्रेजों का साथ दिया था जब की अट्ठारह सौ सत्तावन की की क्रांति में अंग्रेजों के विरुद्ध लोहा लिया इनके सेनापति बोधन दुआ थे इन्होंने अंग्रेजों को सागर राहतगढ़ तथा चरखारी में घुटने टिका दिए अंग्रेजों को किले मे 6  माह कैद करके रखा दोनों ही बड़े बहादुर थे अंग्रेजों ने उन्हें 1858 में समर्पण करने पर मजबूर जरूर किया किंतु जन दबाव के कारण उन्हें सजा नहीं दे पाए राजा bhakhat वली की मृत्यु 1869 में हुई।


title: क्रियोल भाषा

text: क्रियोल भाषा या सिर्फ़ क्रियोल () ऐसी स्थाई भाषा को कहते हैं जो दो या दो से अधिक भाषाओं के मिश्रण से पैदा हुई हो। इस कारण से इन्हें कभी-कभी खिचड़ी भाषाएँ भी कह दिया जाता है, हालाँकि यह किसी आम मिश्रण से बनी बोली से भिन्न होती हैं क्योंकि क्रियोलों के बोलने वाले इन्हें अपनी मातृभाषा के रूप में अपना लेते हैं और इनमें प्राकृतिक भाषाओं के लक्षण उपस्थित होते हैं। यह पिजिन से अलग होती हैं क्योंकि पिजिन बोलियाँ कई भाषा-समुदायों के एक साथ सम्पर्क होने पर भाषा-मिश्रण से अपसी तालमेल में प्रयोग होने लगती हैं उन्हें कोई भी समुदाय अपनी मातृभाषा के लिये प्रयोग नहीं करता।


title: क्रियोल भाषा

text: क्रियोल भाषाओं के शब्द उनकी जननी भाषाओं से आते हैं, जिनमें अक्सर एक या दो प्रमुख होती हैं, मसलन मॉरीशस में बोली जाने वाली क्रीयोल में अधिकतर फ़्रान्सीसी और भोजपुरी के शब्द हैं। देखा गया है कि बहुत से शब्दों के उच्चारण व अर्थ मूल भाषाओं से बदल जाते हैं। इसी तरह क्रियोल भाषाओं के व्याकरण में भी अक्सर कई नवीनताएँ होती हैं जो जननी भाषाओं से अलग होती हैं।


title: साबरकांठा जिला

text: साबरकांठा भील बाहुल्य क्षेत्र है , इस जगह का इतिहास भील राजाओं से जुड़ा रहा है । भील राजाओं ने यह जगह अपनी राजधानी के रूप में विकसित करी और लंबे समय तक इस क्षेत्र में भील राजाओं ने शासन किया ।


title: साबरकांठा जिला

text: ज़िले के पूर्व और पूर्व-उत्तर में राजस्थान राज्य है तथा उत्तर में बनासकाँठा ज़िला, पश्चिम में महेसाणा ज़िला, पश्चिम-दक्षिण में अहमदाबाद ज़िला और दक्षिणपूर्व में पंचमहल ज़िला जिले हैं। ब्रिटिश शासनकाल में साबरकाँठा नामक राजनीतिक एजेंसी थी, जिसके अंतर्गत ४६ राज्य ऐसे थे जिन्हें न्याय करने के बहुत कम अधिकार प्राप्त थे और १३ तालुके ऐसे थे जिन्हें न्याय करने का कोई अधिकार प्राप्त नहीं था। इस जिले का प्रशासनिक केंद्र हिम्मतनगर है।जिले के अधिकांश निवासी भील एवं अन्य आदिवासी हैं। भारत के स्वतंत्र होने के बाद इस जिले में हरना नदी तथा हथमाटी नदी पर बाँध बनाए गए हैं।


title: विद्यालय परामर्शदाता

text: विद्यालय परामर्शदाता (school counselor) प्राथमिक, लघुमाध्यमिक और माध्यमिक और उच्च माध्यमिक विद्यालयों में नियुक्त विशेषज्ञ होते हैं जो छात्रों को शैक्षिक, करीअर सम्बन्धी, प्रवेश सम्बन्धी एवं अन्य प्रकार के परामर्श प्रदान करते हैं। अधिकांश देशों में जिन व्यक्तियों को विद्यालयी परामर्श के लिए नियुक्त किया जाता है वे कम से कम विद्यलयी परामर्श के क्षेत्र में परास्नातक (मास्टर) डिग्री युक्त होते हैं।


title: द्वितीय-तरंग नारीवाद

text: द्वितीय तरंग नारीवाद नारीवादी गतिविधि का एक दौर और विचार है। इसका आरम्भ संयुक्त राज्य में 1960 के दशक की शुरुआत में हुआ और यह लगभग दो दशक तक चला। जल्द ही यह समूची पश्चिमी दुनिया में फैल गया। इसका उद्देश्य महिलाओं के लिए समानता बढ़ाना था, न कि केवल मतदान का अधिकार दिलाना।


title: द्वितीय-तरंग नारीवाद

text: जहाँ प्रथम-तरंग नारीवाद का ध्यान मुख्य रूप से मताधिकार और लैंगिक समानता प्राप्त करने की राह में आने वाली कानूनी बाधाएँ पार करने "(जैसे," अधिकार मतदान और संपत्ति के अधिकार ) पर केंद्रित था, द्वितीय-तरंग नारीवाद ने बहस का दायरा बढ़ाकर व्यापक मुद्दों ("जैसे" परिवार, कार्यस्थल, कामुकता, प्रजनन अधिकार, वास्तविक असमानताएं, और आधिकारिक कानूनी असमानताएं) को प्राथमिकता दी। द्वितीय तरंग नारीवाद ने घरेलू हिंसा और वैवाहिक बलात्कार के मुद्दों पर भी ध्यान आकर्षित किया, बलात्कार-संकट केंद्रों (rape crisis centres) और महिलाओं के आश्रय स्थल बनाए और हिरासत कानूनों और तलाक कानूनों में बदलाव लाया। नारीवादी-स्वामित्व वाली किताबों की दुकान, क्रेडिट यूनियनों और रेस्तरां आंदोलन की प्रमुख बैठक स्थानों और आर्थिक इंजन थे।


title: द्वितीय-तरंग नारीवाद

text: कई इतिहासकार अमेरिका में द्वितीय-तरंग नारीवाद युग को 1980 के दशक की शुरुआत में कामुकता और पोर्नोग्राफी जैसे नारीवादी सेक्स युद्धों के अंतर-नारीवाद विवादों के साथ समाप्त होने के रूप में देखते हैं, जो 1990 के दशक की शुरुआत में तृतीय-तरंग नारीवाद के दौर में शुरू हुआ था। ।


title: द्वितीय-तरंग नारीवाद

text: 1963 में "द सेकेंड सेक्स से" प्रभावित होकर बैटी फ़्रीडन (Betty Friedan) ने बेस्टसेलिंग किताब "द फेमिनीन मिस्टिक" ("The Feminine Mystique") लिखी। मुख्य रूप से श्वेत महिलाओं पर चर्चा करते हुए, उन्होंने स्पष्ट रूप से इस बात पर आपत्ति जताई कि मुख्यधारा की मीडिया में महिलाओं को कैसे चित्रित किया गया, कैसे उन्हें घर पर रखने से उनकी संभावनाओं को सीमित कर दिया गया और उनकी क्षमताओं को बर्बाद कर दिया गया। उसने स्मिथ कॉलेज के अपने पुराने सहपाठियों का उपयोग करके एक बहुत ही महत्वपूर्ण सर्वेक्षण किया। इस सर्वेक्षण में पता चला है कि घर पर रहने वाली महिलाओं (गृहिणियों) की तुलना में काम पर जाने के साथ घर सम्भालने वाली महिलाएँ अपने जीवन से अधिक संतुष्ट थीं। घर पर रहने वाली महिलाओं ने व्याकुलता और दुख की भावनाएँ दर्शाईं। इससे बैटी ने यह निष्कर्ष निकाला कि इनमें से कई दुखी महिलाओं ने खुद को इस विचार में डुबो दिया था कि उनकी घर के बाहर कोई महत्वाकांक्षा नहीं होनी चाहिए। फ्रीडन ने इसे "द प्रॉब्लम दैट हैज़ नो नेम" (The Problem That Has No Name") के रूप में वर्णित किया है। बैटी के मुताबिक़ एक अच्छे एकल परिवार की छवि, जैसी उस समय चित्रित की गई थी, और जिसे दृढ़ता से बढ़ावा दिया गया था, असल में महिलाओं की खुशी को प्रतिबिंबित नहीं करती थी, बल्कि उनके के लिए अपमानजनक थी। इस पुस्तक को संयुक्त राज्य अमेरिका में द्वितीय-तरंग नारीवाद शुरू करने के लिए व्यापक रूप से श्रेय दिया जाता है।


title: द्वितीय-तरंग नारीवाद

text: द्वितीय-तरंग नारीवाद की शुरुआत का अध्ययन उन दो शाखाओं को देखकर किया जा सकता है जो इस आंदोलन से निकली हैं: उदारवादी नारीवाद और कट्टरपंथी नारीवाद। उदारवादी नारीवादियों- जैसे बैटी फ़्रीडन (Betty Friedan) और ग्लोरिया स्टाइनम (Gloria Steinem), ने ऐसे कानून पारित करने की वकालत की, जिनसे महिलाओं के व्यक्तिगत और व्यावसायिक जीवन को बढ़ावा मिले। वहीं दूसरी ओर, केसी हेडन (Casey Hayden) और मैरी किंग (Mary King) जैसी कट्टरपंथी नारीवादियों ने वे कौशल और सबक अपनाए, जो उन्होंने नागरिक अधिकार संगठनों जैसे कि स्टूडेंट्स फॉर ए डेमोक्रेटिक सोसाइटी और स्टूडेंट अहिंसक समन्वय समिति के साथ काम से सीखे थे। नागरिक अधिकार आंदोलन के साथ काम करने के दौरान महिलाओं के हिंसक और यौनवादी मुद्दों पर बात करने के लिए एक मंच भी स्थापित किया।


title: द्वितीय-तरंग नारीवाद

text: नारीवादी कार्यकर्ताओं ने नारीवादी व्यवसायों की एक श्रृंखला स्थापित की है, जिसमें महिलाओं के बुकस्टोर्स, नारीवादी क्रेडिट यूनियन, नारीवादी प्रेस, नारीवादी मेल-ऑर्डर कैटलॉग, नारीवादी रेस्तरां, और नारीवादी रिकॉर्ड लेबल शामिल हैं। ये व्यवसाय 1970, 1980 और 1990 के दशक में द्वितीय-तरंग और तृतीय-तरंग नारीवाद के हिस्से के रूप में फले-फूले।


title: द्वितीय-तरंग नारीवाद

text: दूसरी-लहर की नारीवादियों ने लोकप्रिय संस्कृति को लिंगभेदी के रूप में देखा, और इसका मुकाबला करने के लिए खुद की पॉप संस्कृति बनाई। "द्वितीय-तरंग नारीवाद की एक परियोजना महिलाओं की 'सकारात्मक' छवियां बनाना था, जो उस समय की लोकप्रिय छवियों को टक्कर देने का कार्य करती थी और महिलाओं की उनके उत्पीड़न की चेतना को बढ़ाती थी।"


title: द्वितीय-तरंग नारीवाद

text: 1960 में जन्म नियंत्रण के उपयोग के लिए खाद्य और औषधि प्रशासन के अनुमोदन के बारे में बात करने की आवश्यकता को खोजने के लिए, उदारवादी नारीवादियों ने यौन सक्रिय महिलाओं के बीच मातृत्व और बच्चे पालने की चेतना को बढ़ावा देने और उन्हें जागरूक बनाने के लिए लक्ष्य के साथ पैनल और कार्यशालाएँ स्थापित कीं । इन कार्यशालाओं ने वंक्षण रोगों और सुरक्षित गर्भपात जैसे मुद्दों पर भी ध्यान आकर्षित किया। यौन सक्रिय महिलाओं के बीच जागरूकता बढ़ाने के लिए कट्टरपंथी नारीवादी भी इस आंदोलन में शामिल हो गए। 1960 के दशक के अंत और 1970 के दशक की शुरुआत में "फ्री लव मूवमेंट" का समर्थन करते हुए, कॉलेज परिसरों में युवा महिलाओं ने जन्म नियंत्रण, यौन रोगों, गर्भपात और सहवास पर पैम्फलेट वितरित किए।


title: द्वितीय-तरंग नारीवाद

text: द्वितीय-तरंग नारीवादी आंदोलन ने भी घर और कार्यस्थल दोनों में शारीरिक हिंसा और यौन उत्पीड़न के खिलाफ कड़ा रुख अपनाया। 1968 में, NOW ने सफलतापूर्वक 1964 के नागरिक अधिकार अधिनियम के शीर्षक VII में संशोधन पारित करने के लिए समान रोजगार अवसर आयोग (EEOC) की सफलतापूर्वक पैरवी की, जिससे कार्यस्थल में लिंगभेद में कमी आई। कार्यस्थल में महिलाओं के अधिकारों पर इस वेग ने EEOC को "भेदभाव पर दिशानिर्देश" में यौन उत्पीड़न को जोड़ने के लिए प्रेरित किया। इससे महिलाओं को यौन उत्पीड़न के कृत्यों के लिए अपने सीनियर और सहकर्मियों को रिपोर्ट करने का अधिकार मिला।


title: दो झिरी प्रयोग

text: आधुनिक दो-झिरी प्रयोग या द्वि-रेखाछिद्र प्रयोग (double-slit experiment) द्वारा यह प्रदर्शित किया जाता है कि प्रकाश एवं पदार्थ, तरंग एवं कण दोनों के गुण प्रदर्शित करते हैं। इसके अलावा इस प्रयोग से क्वाण्टम यान्त्रिक परिघटना (quantum mechanical phenomena) की प्रायिक प्रकृति (probabilistic nature) भी दिखती है। दो-झिरी वाला एक सरल प्रयोग १८०१ में मूल रूप से थॉमस यंग ने किया था।


title: दो झिरी प्रयोग

text: प्रकाश के साथ थॉमस यंग का प्रयोग क्वांटम यांत्रिकी, और तरंग-कण द्वैतता की अवधारणा से पहले चिरसम्मत भौतिकी का हिस्सा था। उन्होंने माना कि यह प्रदर्शित करता है कि प्रकाश का तरंग सिद्धांत सही था, और उनके प्रयोग को कभी-कभी यंग के प्रयोग या यंग के स्लिट्स के रूप में संदर्भित किया जाता है।


title: दो झिरी प्रयोग

text: प्रयोग, "डबल पाथ" प्रयोगों के एक सामान्य वर्ग का है, जिसमें एक तरंग को दो अलग-अलग तरंगों में विभाजित किया जाता है जो बाद में एकल तरंग में संयोजित हो जाती है। दोनों तरंगों के पथ की लंबाई में परिवर्तन के परिणामस्वरूप उनमें चरण बदलाव आता है, एक इंटर्फरेंस पैटर्न बनाता है। एक अन्य संस्करण माच-ज़ेन्डर इंटरफेरोमीटर है, जो एक दर्पण के साथ बीम को विभाजित करता है।


title: रणविजय सिंह

text: रणविजय सिंह संघा (जन्म 16 मार्च 1983) एक भारतीय टीवी प्रस्तोता एवं मेज़बान हैं। उन्हें मुख्यतः साहसिक जोखिमभरे टीवी शो एमटीवी रोडीस में अपनी महत्वपूर्ण मेज़बानी के लिए जाना जाता है, उन्हें उनके अभिनय और लेखन के क्षेत्र में योगदान के लिए भी जाना जाता है। वो मुम्बई, भारत में रहते हैं।


title: दम लगा के हईशा

text: दम लगा के हईशा एक भारतीय बॉलीवुड फिल्म है। इसका निर्देशन शरत कटारिया ने किया है। इसमें मुख्य भूमिका में आयुष्मान खुराना और भूमि पेडनेकर हैं। यह फ़िल्म 27 फरवरी 2015 को सिनेमाघरों में प्रदर्शित हो चुकी है।


title: दम लगा के हईशा

text: वर्ष 1995 में प्रेम प्रकाश तिवारी (आयुष्मान खुराना) एक हरिद्वार के स्थानीय बाजार में एक छोटी सी दुकान चलाता है। उसके पिता जी उसकी शादी एक पढ़ी लिखी और अधिक वजनी लड़की संध्या वर्मा (भूमि पेडनेकर) से करा देते हैं। लेकिन प्रेम एक मोटी लड़की से शादी करने के कारण उससे दूर रहता है। उसके मित्र और अन्य साथी उसका मज़ाक़ उड़ाते रहते हैं। इस कारण प्रेम तनाव में रहने लगता है।


title: दम लगा के हईशा

text: एक दिन प्रेम के मित्र की शादी में वह दोनों जा रहे होते हैं। जहाँ वह शराब पी लेता है और संध्या के बारे में इधर-उधर की बात कह देता है। यह सुनकर संध्या सभी लोगों के सामने उसे थप्पड़ मार देती है। इसके बाद प्रेम भी उसे वापस थप्पड़ मार देता है। दूसरे दिन यह किस्सा घर में एक गरमा-गरम विषय बन जाता है। संध्या प्रेम के पिताजी पर आरोप लगाती है की उसने प्रेम को महिलाओं के प्रति कोई अच्छी शिक्षा नहीं दी। वह घर छोड़ कर अपने माता पिता के घर चले जाती है। वहाँ उसे अपने पति के घर जाने बोलते हैं तो वह कहती है कि उसका निर्णय नहीं बदलेगा। प्रेम भी अब अपनी पिछली परीक्षा को उत्तीर्ण करने का प्रयास करता है।


title: दम लगा के हईशा

text: इसी दौरान उसके दुकान के पास सामान-उत्पाद बेचने वाला एक दुकान खोल देता है। प्रेम उससे बात करने के लिए जाता है। वह दुकानदार उसे केवल इसी शर्त में वहाँ से हटता है यदि वह 'दम लगा के हईशा' प्रतियोगिता जीत जाए (जिसमें अपनी पत्नी को अपने कंधो पर बैठा कर दौड़ना होता है)।


title: दम लगा के हईशा

text: न्यायालय में प्रेम और संध्या दोनों ने तलाक के लिए आवेदन किए हुए होते हैं। न्यायाधीश उन दोनों को 6 महिने एक साथ रह कर देखने के लिए वक्त देता है। प्रेम और संध्या इसी बीच एक दूसरे को जानने लगते हैं। प्रेम संध्या को इस प्रतियोगिता में भाग लेने के लिए तैयार कर लेता है। दोनों प्रतियोगिता में हिस्सा लेते हैं। जहाँ अन्य 9 प्रतियोगी आगे नहीं बढ़ पाते और धीरे धीरे कर प्रेम और संध्या आखिर तक पहुँच कर जीत जाते हैं।


title: दम लगा के हईशा

text: इस फिल्म के लिए संगीत अनु मलिक ने दिया है और बोल वरुण ग्रोवर ने लिखे हैं। मोनाली ठाकुर को गीत "मोह मोह के धागे" के लिए श्रेष्ठ गायिका का राष्ट्रीय फ़िल्म पुरस्कार मिला। वरुण ग्रोवर को भी इस गीत के लिए श्रेष्ठ गीतकार का राष्ट्रीय फ़िल्म पुरस्कार मिला।


title: पवई, पन्ना

text: पवई (Pawai) भारत के मध्य प्रदेश राज्य के पन्ना ज़िले में स्थित एक नगर है।पवई से पन्ना कंपनी मुख्य मार्ग निकला है


title: पवई, पन्ना

text: पवई नगर पन्ना जिले की पवई तहसील का मुख्यालय भी है। यह पतने नदी के तट पर बसा हुआ है। यहाँ माँ कलेही को समर्पित एक प्रसिद्ध मंदिर साथ में यहां पर हनुमान भाटा का प्रसिद्ध मंदिर है जहां पर राम मन्दिर ,श्री कृष्ण मंदिर और प्रसिद्ध धोलिया महल है। पवई का पूरा क्षेत्र पथरीली भूमि से घिरा हुआ है। प्रकृति की गोद में बसा पवई अपनी प्राकृतिक सुंदरता के लिए प्रसिद्ध है। पवई चारों और भाण्डेर की पहाडियों से घिरा हुआ है। इन्हीं पहाडियों से निकलती है पवित्र पतने नदी,इसी नदी के किनारे माँ कलेही का एक प्रसिद्ध मंदिर है। पवई में ही सिल्वर फाल नामक प्रसिद्ध झरना है। जंहा पर प्रसिद्ध मजार है क्षेत्रफल की दृष्टि से पवई विधानसभा मध्यप्रदेश की सबसे बड़ी विधानसभा हैै।


title: पवई, पन्ना

text: जायसवाल धर्मशाला पवई पवई के कलेही मंदिर के पास स्थित हैं। तेंदू घाट पवई विधान सभा का सबसे बड़ा जल स्रोत हैं जिसका सबसे बड़ा लाभ पवई के गरीब वर्ग के किसान लोगो को होगा ।


title: सी आर पाटिल

text: सी आर पाटिल भारत की सत्रहवीं लोकसभा में सांसद हैं। 2014 के चुनावों में इन्होंने गुजरात की नवसारी सीट से भारतीय जनता पार्टी की ओर से भाग लिया। 2019 लोकसभा चुनाव के दौरान सीआर पाटिल ने कांग्रेस प्रत्याशी को 6 लाख 89 हजार 668 वोटों के अंतर से शिकस्त दी थी |


title: सी आर पाटिल

text: 1955 में महाराष्ट्र के जलगांव में जन्मे सीआर पाटिल 1989 में बीजेपी से जुड़े. उन्होंने आईटीआई, सूरत से टेक्निकल ट्रेनिंग हासिल की है | बीजेपी संगठन में लंबे समय तक काम करने के बाद उन्हें 2009 में वलसाड जिले का प्रभारी बनाया गया और इसी साल उन्हें नवसारी लोकसभा सीट से टिकट दिया गया, जिसमें वह जीत गए. 2014 में सीआर पाटिल दूसरी बार साढ़े पांच लाख वोटों से जीत दर्ज की और तीसरी तो देश में सबसे अधिक 6,89,668 वोटों के अंतर से कांग्रेस प्रत्याशी को हराया था. 2019 में यह देश की सबसे बड़ी जीत थी |